Objavljeno: 17 novembar 2018 . u kategoriji Republika Srpska\nMinistar spoljnih poslova Rusije Sergej Lavrov izjavio je da su Rusija, srpsko rukovodstvo, kao i izabrani srpski član Predsjedništva BiH Milorad Dodik među najdosljednijim zaštitnicima Dejtonskog sporazuma kojim se potvrđuje suverenitet i teritorijalni integritet BiH.\n"Zajedno se zalažemo za ravnopravnost sva tri konstitutivna naroda, konstitutivni status i široke nadležnosti oba entiteta, kako Republike Srpske tako i Federacije BiH", rekao je Lavrov u intervjuu za "Srpski telegraf".\nOn je istakao da međunarodna zajednica treba da pomogne stranama u BiH u pronalaženju rješenja za problematična pitanja, dok visoki predstavnik treba da ode.\nLavrov je naveo da se, prema Ustavu, BiH sastoji od dva entiteta, Federacije BiH i Republike Srpske, kao i distrikta Brčko, a da su u sistemu državne uprave proporcionalno zastupljena tri konstitutivna naroda - Bošnjaci, Srbi i Hrvati, ali da se zapravo BiH upravlja preko visokog predstavnika međunarodne zajednice.\n"Ubijeđeni smo da je neophodno da odgovornost za sve što se dešava u zemlji bude potpuno prenesena na organe vlasti BiH u skladu sa njihovim nadležnostima", rekao je Lavrov.\nPrema njegovim riječima, došlo je vrijeme da se uklone elementi spoljnog protektorata, odnosno Kancelarije visokog predstavnika u BiH, koja je, kako je rekao, postala samo rudiment.\n"Uloga međunarodne zajednice treba da se svodi na pružanje pomoći stranama u BiH u širenju okvira zajedničkih interesa, traženju sopstvenih načina kompromisnog rješavanja problema, uključujući reformu pravosudnog sistema, izmještanje stranih stručnjaka iz Ustavnog suda ove zemlje. Koliko znamo, izabrani srpski član Predsjedništva BiH Milorad Dodik se, takođe, aktivno zalaže za to", naglasio je Lavrov.


RERI: Hitno povući politikantsku objavu ministra Trivana sa Fejsbuka - Društvo - Dnevni list Danas\nPočetna » Društvo » RERI: Hitno povući politikantsku objavu ministra Trivana sa Fejsbuka\nDanas Online12.07.2020. 15:08\nZahtevamo od Ministarstva zaštite životne sredine da bez odlaganja sa svog fejsbuk naloga ukloni saopštenje ministra Gorana Trivana kojom je ministar najgrublje zloupotrebio ministarstvo i svoju javnu funkciju u političke svrhe, saopštio je RERI.\nKako navode, Ministar Trivan, koji se nije oglašavao u situacijama kada su propisi u oblasti zaštite životne sredine bezočno kršeni u korist privatnih interesa, našao je za shodno da preko zvanične fejsbuk stranice Ministarstva zaštite životne sredine vodi političke pregovore i preporučuje sebe i svoju partiju vladajućoj većini.\nNa taj način ministar Trivan je najgrublje prekršio načelo stručnosti, nepristrasnosti i političke neutralnosti, tvrđeno Zakonom o državnoj upravi i zloupotrebio javnu funkciju, kao i samo Ministarstvo, zarad sopstvenih partijskih interesa. Na ovaj način ministar Trivan je zloupotrebio svoj službeni položaj čime je prekršio i Zakon o Agenciji za borbu protiv korupcije, ističe RERI.\nKako su dodali, RERI osuđuje ovaj nedoličan postupak ministra Trivana i zahteva od Ministarstva da ukloni saopštenje, a od ministra da se javno izvini građanima Srbije. Od Agencije za borbu protiv korupcije zahtevamo da, po službenoj dužnosti, pokrene postupak i izrekne meru zbog povrede


Nijedan student nije došao na vakcinaciju u polikliniku u Kragujevcu\nVakcinacija protiv COVID-a 19 u Kragujevcu (februar 2021.)\nU protekla dva dana u Studentskoj poliklinici u Kragujevcu nije vakcinisan nijedan student, izjavila je za Radio Slobodna Evropa (RSE) Danijela Petrović, menadžerka za komunikacije sa javnošću Doma zdravlja u Kragujevcu.\nOna je navela da je to dobar razlog da se pokrene kampanja za što širi obuhvat studentske populacije imunizacijom.\n"Mlađa generacija generalno nije previše zainteresovana za imunizaciju, i kada su bile dostupne i druge vakcine odziv nije bio na nekom visokom nivou", rekla je Petrović.\nDom zdravlja je ranije najavio da će od ponedeljka, 22. marta, studentima kragujevačkog Univerziteta biti omogućeno da se bez zakazivanja i čekanja, vakcinišu u Studentskoj poliklinici vakcinom AstraZeneka (AstraZeneca), koja je trenutno jedina dostupna za prvu dozu imunizacije u Kragujevcu.\nNa društvenim mrežama su se pojavili komentari o navodnom studentskom bojkotu vakcine AstraZeneka, ali Danijela Petrović kaže da se ispostavilo da su relativno kasno, u ponedeljak, 22. marta, prosledili obaveštenje Studentskom centru i Studentskom parlamentu, pa je on tek danas stigao do dekana svih fakulteta.\n"Zbog toga će prve grupe studenata biti vakcinisane u sredu 24. marta kada sa Univerziteta počnu da pristižu spiskovi", rekla je Petrović.\nOna je dodala da su se tokom dana studenti telefonom raspitivali za vakcinaciju.\nMarijana Selaković, student prorektor Univerziteta u Kragujevcu rekla je za RSE da je problem nastao zbog kašnjenja informacije o početku vakcinacije u Studentskoj poliklinici, koju je rektor dobio danas i prosledio je dekanima da je objave na svojim fakultetima.\nSelaković je navela da je prema njenim informacijama vakcinacija studenata organizovana samo u Kragujevcu, ali ne i u drugim gradovima u kojima su fakulteti kragujevačkog Univerziteta, ali da se nada da će i ti problemi biti brzo rešeni.\nDanijela Petrović rekla je da je vakcinu AstraZeneka do sada primilo 2.000 građana Kragujevca i dodala da nije bilo neželjenih efekata.


EKSKLUZIVNO: Iz Rusije u Srbiju pred paradu stiže „poslastica“ (video) - 07.05.2019, Sputnik Srbija\nNezvanično je najavljeno da će u Srbiju iz Rusije pred paradu stići novo oružje. Koje, još se ne zna, ali ono što se zna, a što je rekao predsednik Srbije... 07.05.2019, Sputnik Srbija\n07:30 07.05.2019 (Osveženo: 07:43 07.05.2019)\nRuska vojska će 9. maja imati priliku da prikaže novitete ruske vojne industrije na Paradi pobede, najznačajnijoj ceremoniji kojom se obeležava pobeda nad fašizmom u Drugom svetskom ratu, a parada će biti održana i u Srbiji 10. maja.\n„Ali dok predsednik Srbije kao vrhovni komandant zvanično ne to ne objavi, ništa neću da kažem definitivno“, kaže Lazanski u emisiji „Na nišanu Lazanskog“, u kojoj je bila gošća Ljubinka Milinčić, glavna urednica Sputnjika Srbija.\nNemačka štampa već neko vreme potencira potrebu da Zapad pruži ruku Rusiji u daljoj saradnji i da je konfrontacija putem ekonomskih sankcija dovedena do kraja, da više nema nikakvog smisla i da EU mora da pronađe način da sarađuje sa Rusijom ukoliko se želi održati mir na kontinentu.\nIz Nemačke, države koja je pretrpela veliku štetu od sankcija nametnutih Rusiji, dolazi glas razuma, kaže Milinčićeva.\n„Taj put ka ukidanju sankcija biće veoma dug, ali će uvek postojati ljudi koji će tražiti da se ukinu jer su besmislene. Sankcije nisu postigle efekat, one nisu naterale ruski narod da ustane protiv svog predsednika, što je bio cilj. Rusija je velika zemlja, imperija, što u ovom slučaju nije negativno. Ona je bila imperija i sama sebi dovoljna i kada Amerika nije postojala“, objašnjava Milinčićeva.\nRusija je, tokom trajanja sankcija, razvila trgovinske odnose za zemljama koje joj nisu uvele sankcije. Takođe, glavna urednica Sputnjika ističe i činjenicu da je ova zemlja počela da proizvodi one stvari koje je pre sankcija uvozila, zahvaljujući ceni nafte i na tome zarađenim petrodolarima.\nZa razliku od Amerikanaca, koji se vređaju kada im se kaže da je njihova zemlja imperija, Rusi se na to ne vređaju, jer Rusija je, kaže Milinčićeva, oduvek bila imperija. Ona danas nije velika koliko je bila za vreme carstva ili SSSR-a, ali je i dalje velika država sa imperijalnim mentalitetom.\n„Oni su ljudi velike države i imaju psihologiju velikog naroda. O mnogim stvarima potpuno drugačije razmišljaju nego u manjim državama, kao što je na primer, naša. Percepcija rodoljublja, recimo, potpuno je drugačija nego kod nas“, ističe Milinčićeva.\nFormulacija američkog geopolitičara Zbignjeva Bžežinskog je da je Rusija imperija tek sa Ukrajinom pokazuje se kao netačna jer Rusija bez Ukrajine živi već duže od dve decenije.\nRusiji je veoma važna Ukrajina i ona čini sve što može da sa njom ima dobre odnose kao sa zemljom u kojoj pored ruskog živi i bratski, ukrajinski narod, ali uticaj Zapada u Ukrajini u ovom trenutku je znatno veći i ne zna se kako će se postaviti novi predsednik Ukrajine Vladimir Zelenski.\nSmatra se da će ponašanje Zelenskog umnogome zavisiti od njegovih saradnika i savetnika, pa u tom smislu, smatra Milinčićeva, treba tumačiti želju novoizabranog ukrajinskog predsednika da ubrza proces izbora nove Rade (parlamenta). To govori da želi da što više umanji uticaj svog prethodnika Petra Porošenka.\nReakcije američkog predsednika Donalda Trampa, posle poslednjeg razgovora sa ruskim kolegom Vladimirom Putinom, bile su izrazito pozitivne, a to je zato, kaže Milinčićeva, jer sada tako može da se izrazi.\n„Tramp je možda to hteo i ranije, ali bile su mu vezane i ruke i noge. Sada je Muler rekao da se Rusi nisu mešali, da nije bilo dogovora ili zavere i da je Tramp, zamislite čuda, pobedio nezavisno od Rusije i bez pomoći Rusije. Uz to, Tramp je postigao da ekonomska situacija u Americi bude mnogo bolji nego ranije, pa ima i veću podršku naroda. Zato se oseća slobodnim i konačno može da iz duše razgovara sa Putinom, kao što je odavno najavljivao“, kaže Milinčićeva.


Mađarska odustala od poreza na internet nakon masovnih protesta - Geek.rs\nMađarska odustala od poreza na internet nakon masovnih protesta\nAutor sonja dana 2014-11-02 na temu Bezbednost, Internet, IT\nMađarska vlada odustala je od donošenja odluke da se građanima oporezuje protok interneta nakon masovnog građanskog protesta.\n“Ovaj porez u formi u kakvoj je trenutno ne može biti prihvaćen.” — Mađarski premijer Viktor Orban\nPreko 100,000 ljudi započelo je veliki protest u subotu, kada su demonstranti izašli na ulice i počeli bacali stare računarske komponente na sedište stranke premijera Orbana.\nNacrt zakona predlagao je oporezivanje mađarskih građana po gigabajtu podataka internet prenosa. Demonstranti su bili nezadovoljni mogućim dodatnim finansijkim opterećenjem, ali i zbog straha da će zakon ograničiti slobodu izražavanja i pristup informacijama.\nCena koju je zakon predlagao bila je 150 forinti (oko 0.50EUR) po gigabajtu internet saobraćaja.\nVidevši hiljade demonstranata na ulicama Budimpešte, mađarska vlada odlučila je da donese odluku da se internet oporezuje na mesečnom nivou, za fizička lica 700 forinti, dok za firme 5,000 forinti, međutim ni ovo nije uspelo da smiri demonstrante.\nSam premijer Orban je na lokalnoj radio stanici rekao: “Ukoliko ljudi, ne samo da ne vole zakon, već smatraju da je taj zakon besmislen, ne bi ga trebalo donositi.”


Đurić: Beograd najiskreniji zagovornik uklanjanja ekonomskih barijera u regionu - Izazov\nĐurić: Beograd najiskreniji zagovornik uklanjanja ekonomskih barijera u regionu\nNovi magazin 14. septembra 2020. 18:13\nDirektor Kancelarije za Kosovo i Metohiju Marko Đurić razgovarao je danas sa ambasadorom Francuske u Srbiji Žan-Lujem Falkonijem o političko-bezbednosnoj situaciji i toku dijaloga Beograda i Prištine.\nKako je saopšteno iz Kancelarije, Đurić je rekao da je Srbija, kao inicijator ideje o mini šengenu u Vašingtonu potvrdila „svoju ulogu stuba regionalne stabilnosti i nosioca razvoja čitavog zapadnog Balkana“.\nOn je naglasio da je Beograd „najiskreniji zagovornik uklanjanja ekonomskih barijera i uspostavljanja slobode protoka ljudi, robe, kapitala i usluga u regionu“, čime je Srbija „još jednom potvrdila i svoju evropsku orijentaciju i odanost vrednostima na kojima počiva savremena Evropa“.\nOn je izrazio očekivanje da će i Evropska unija, sledeći logiku da ekonomska normalizacija treba da prethodi svakoj drugoj normalizaciji, takođe dati doprinos tom procesu.\nĐurić je konstatovao i da polarizivanost političke scene u Prištini, kada je reč o temi ekonomske normalizacije odnosa sa Beogradom, „svedoči da je istinska normalizacija za veliki deo albanske političke scene na Kosovu i Metohiji potpuno stran koncept“.\nU nastavku dijaloga u Briselu Beograd će, prema Đurićevim rečima, „nastaviti da bude iskreno opredeljen za postizanje kompromisnih rešenja, ali će i čvrsto insistirati na sprovođenju svega što je do sada dogovoreno, pre svega na formiranju Zajednice srpskih opština“.\nŠef Uneskove katedre podneo tužbu protiv Vučića zbog neistina i uvreda\nRaspisana poternica za osumnjičenim za ubistvo Stojanovića\nDolari za region, kada možemo da očekujemo prve efekte DFC\nMogu li roboti da zamene žive glumce\nKo je Džon Jovanović, direktor kancelarije DFC u Beogradu\nAnkara: Turska i Grčka spremne na razgovore\nPregovori o zahtevu za smanjenje školarine – i dalje bez…\nGrenel: SAD će ispuniti obećanja data Beogradu, usmereni smo na…


Nekretnine „Rada” na Savskom Vencu ponuđene za 73,7 miliona dinara - mediji.net\nNekretnine „Rada” na Savskom Vencu ponuđene za 73,7 miliona dinara\nIz stečaja Građevinskog preduzeća „Rad” na prodaju je ponuđeno tri lokala i 13 stanova u nedovršenom objektu po početnoj ceni od 73,7 miliona dinara, objavio je danas stečajni upravnik.\nJednosobni i dvosobni stanovi, kao i lokali od 13 do 24,6 kvadratnih metara deo su objekta u ulici Mihajla Bogićevića na Savskom Vencu koji je izgrađen bez odobrenja za gradnju.\nJavno nadmetanje za nekretnine „Rada” koji je u stečaju od 2001. godine zakazano je za 11. juni, prenosi Tanjug.\nstečajPročitajte još na ovu temu\nBeogradPreko 43100 vesti\nBeogradska policija pronašla je skulpturu "Kladivo Kraljevića Marka" koja je pre nekoliko dana ukradena iz Knez Mihailove ulice.\nBeogradska policija eskpresno je pronašla skulpturu "Kladivo Kraljevića Marka" koja je pre nekoliko dana ukradena iz centra Beograda, iz Knez Mihailove.\nSkupština Crne Gore juče je usvojila „Rezoluciju o genocidu u Srebrenici“, optužili su Srbiju i sve Srbe kao najveće zločince na svetu. Simpatizer stranke Dragana Đilasa i Marinike Tepić pohvalio je Zdravka Krivokapića zbog tog poteza.\nU Beogradu se noćas dogodilo šest saobraćajnih nesreća, a u dve je bilo i teže povređenih osoba, rečeno je u Hitnoj pomoći.Sinoć u 22.20 sati u Ripnju dogodila se saobraćajna nesreća nakon koje je jedan mlađi muškarac (33) nakon prevrtanja automobila sa teškim povredama prebačen u Urgentni centar, a...


Pokret Srba sa KiM "Otadžbina" Aleksandru Bocan Harčenku: Kako radili tako nam Bog pomogao - Novinar.rs\nPokret Srba sa KiM “Otadžbina” Aleksandru Bocan Harčenku: Kako radili tako nam Bog pomogao\nOtvoreno pismo ruskom ambasadoru u Beogradu Aleksandru Bocan Harčenku\nZašto Rusija voli srpsku vlast, a ne opoziciju?\nPiše: Informativna služba Narodnog pokreta Srba sa Kosova i Metohije “Otadžbina”\nRazlog da Vam se ovako javno obratimo jeste naš zahtev za prijem u rusku ambasadu povodom predstojećih separatističkih izbora u južnoj srpskoj pokrajini. Na prvi naš zahtev niste nas udostojili ni odgovora, a u drugom ste naveli da nemate vremena. Naš motiv za susret sa Vama jeste to što je pre par godina ondašnji šef ruske kancelarije g. Andrej Šogorov aktivno lobirao među Srbima da se odazovu na izbore koje raspisuje samoproglašena republika Kosovo.\nKasnije su predstavnici „Srpske liste“ kao kosovski parlamentarci boravili u ruskoj Dumi zbog čega smo protestovali. Protestovali smo jer je suprotno pravnoj logici da Ruska Federacija ne priznaje samoproglašenu republiku Kosovo a prima njihove parlamentarce pa makar oni bili Srbi. Možda je to i gore, što su Srbi.\nNarodni pokret Srba sa Kosova i Metohije „Otadžbina“ podseća da je predsednik Pokreta narodni poslanik u Skupštini Srbije Slaviša Ristić bio posmatrač na prošlim predsedničkim izborima na Krimu. On je podoban da bude posmatrač na Krimu, ali nije podoban za prijem u rusku ambasadu u Beogradu.\nU Vašem odgovoru naveli ste da ne možete da nas primite pošto je Narodni pokret Srba sa Kosova i Metohije „Otadžbina“ opozicija vlasti a da vi isključujete bilo kakvo mešanje u pitanja unutrašnje politike zemlje-domaćina. Daj Bože da je tako, imajući u vidu da veliki broj ruskih državnih funkcionera i zvaničnika prisustvuje manifestacijama Srpske napredne stranke.\nPre neki dan smo čuli iz ustiju funkcionera i poslanika Srpske napredne stanke Vladimira Đukanovića na režimskim medijima da je Srpski pokret Dveri takođe zatražio prijem u ruskoj ambasadi.\nOn kaže, ne može „Boškić“, tako oslovljava predsednika Srpskog pokreta Dveri gospodina Boška Obradovića, da bude primljen u ambasadi Ruske Federacije. Čudno je da o prijemu u rusku ambasadu odlučuje Srpska napredna stranka. Čudi se nas i obaveštenost Srpske napredne stranke o dopisima u rusku ambasadu. Ne bi bilo zgoreg da obavestite javnost Srbije da je ona otvorena samo za pristalice režima Aleksandra Vučića ali ne i za one koji su njegovi politički protivnici. Na taj način biste uštedeli trud i vreme građanima Srbije.\nOvakav pristup imao je i prethodni ruski ambasador u Beogradu Aleksandar Čepurin zbog čega je nagrađen mestom u Upravnom odboru NIS-a. Raniji ambasadori kao što su njihove ekselencije Konuzin i Aleksejev otvoreni su bili za razgovor sa građanima različitih političkih uverenja.\nDrugi razlog zašto smo želeli da se sretnemo sa Vama jeste i taj da nam razjasnite šta je stvarni stav ruske politike prema južnoj srpskoj pokrajini. Jedan deo ruskih zvaničnika, među kojima i Vi u Vašem zadnjem intervjuu, kažu da Rusija podržava rešenje statusa KiM u skladu sa Rezolucijom 1244 SB UN.\nOdmah potom izjavljujete da će Rusija podržati sve ono što se dogovore Beograd i Priština. Kako je stav srpskog predsednika da se razgraniči sa Albancima, to jest da se odrekne najvećeg dela Kosova i Metohije, što je suprotno Rezoluciji 1244 SB UN, ne možete u isto vreme da podržavate i celovitost Srbije i cepanje Srbije.\nS druge strane, odvajanje najvećeg dela Kosova i Metohije znači odlazak tog dela Srbije u NATO pakt. To ipak nije ni u ruskom ni u srpskom interesu.\nDa li su Vaše nade u iskrenost aktuelnog režima u Srbiji prema Ruskoj Federaciji zaista ozbiljne? Mislimo da gazite na trulu dasku jer su ovoj vlasti dani odbrojani. Vlast u Srbiji je kriminalna, korumpirana i diktatorska. Ne bismo voleli da Rusija napravi istu grešku kao sa Crnom Gorom. Podržala je odvajanje Crne Gore i režim u njoj a ona je samo jednog jutra osvanula u NATO paktu. Po načinu vladanja režimi u Srbiji i Crnoj Gori su kao sestre bliznakinje.\nPosted in VAŠ STAVTagged #ALEKSANDAR BOCAN-HARČENKO #KOSOVO I METOHIJA #NARODNI POKRET SRBA SA KOSOVA I METOHIJE OTADŽBINA #OTADŽBINA #OTVORENO PISMO\nDačić: Najmanje pet zemalja će povući priznanje Kosova Šef srpske diplomatije Ivica Dačić izjavio je da je završeno učešće srpske delegacije na Generalnoj skupštini UN u Njujorku i da je […]


Sistem upravljanja ambalažnim otpadom u Srbiji zahteva značajne izmene - Bizlife.rs\nGde je Stefan? Čuva bebu\nPOTONULE berze: 2.000 MILIJARDI izbrisano, akcije Tesle pale čak 100 USD!\nSistem upravljanja ambalažnim otpadom u Srbiji zahteva značajne izmene\n12:37 Beograd, 25/02/2019\nČlanice Udruženja za ambalažu i zaštitu životne sredine – SEPEN, završile su izradu studije o ambalažnom otpadu u Srbiji. Rezultati ove važne studije, koju je realizovala kompanija Deloitte, pokazuju da sistem upravljanja ambalažnim otpadom u Srbiji zahteva značajne izmene. Iako postojeći sistem dostiže nacionalne ciljeve za prikupljanje i reciklažu ambalažnog otpada u Srbiji, studija prepoznaje trenutne nedostatke i predlaže rešenja. Sledeći principe EU, ova studija predlaže niz mera od kojih su najvažnije uvođenje funkcionalnog sistema inspekcijskog nadzora, obezbeđivanje jednakih pravila za sve aktere, obavezu domaćinstava da razvrstavaju svoj otpad i uključivanje tzv. neformalnog sektora u postojeći sistem.\nStudiju su inicirali članovi Sepena: kompanije Coca – Cola HBC Srbija, Ball Packaging Europe, Carlsberg Srbija, HEINEKEN Srbija, Apatinska pivara, Tetra Pak, PepsiCo Zapadni Balkan, Knjaz Miloš, Terra Production, kao i dva najveća nacionalna operatera za ambalažnin otpad u Srbiji SEKOPAK i EkostarPak.\n“Postojeći sistem u Srbiji zahteva dodatna ulaganja i podizanje naknade za odlaganje otpada, dok je istovremeno neophodno ojačati sisteme za sprovođenje prikupljanja i reciklaže ambalažnog otpada u lokalnim samoupravama. Trošak unapređenja postojećeg sistema projektovan na oko 200 miliona EUR u narednih 10 godina bi trebalo da obezbedi prikupljanje i reciklažu oko 64% ambalažnog otpada (trenutni cilj u EU 65%). Eventualno uvođenje alternativnih sistema, kao što je sistem višematerijalnog depozita značajno podiže troškove za isti vremenski period, i to na oko 1.1 milijarde EUR. Eventualno uvodjenje takvog sistema bi rezultovalo sa oko 75% prikupljenog i recikliranog ambalažnog otpada.” izjavio je Srđan Sušić, generalni sekretar SEPEN-a.\nUdruženje za ambalažu i zaštitu životne sredine – SEPEN zalaže se za što efikasnije unapređenje postojećeg sistema produžene odgovornosti proizvodjača (EPR), u okviru koga je obveznička industrija u Srbiji poslednjih godina premašila zadate nacionalne ciljeve. U isto vreme SEPEN se zalaže i ponovo poziva na što efikasniji dijalog sa donosiocima odluka u Srbiji, kao bi se finansijsko opterećenje potrošača u Srbiji svelo na minimum.\nSEPEN je organizacija koja okuplja industrije iz lanca snabdevanja u oblasti ambalaže u Srbiji i bavi se temama koje se tiču pakovanja i zaštite životne sredine bez favorizovanja bilo kog specifičnog materijala za pakovanje ili sistema upravljanja ambalažnim otpadom. SEPEN je član organizacije EUROPEN od preko 40 najvećih evropskih kompanija koje predstavljaju skoro sve segmente lanca vrednosti iz domena pakovanja kao i osam nacionalnih industrijskih asocijacija koje se bave ambalažom i životnom sredinom.\nambalažni otpad sepen


Gajić: Beograd na vodi je privatna investicija braće Vučić - Politički.rs\nPredsednik Pravnog saveta Narodne stranke Vladimir Gajić izjavio je danas da je Beograd na vodi “privatna investicija braće Andreja Vučića i (predsednika Srbije) Aleksandra Vučića”, koji je “istovremeno i šef države i šef mafije”.\n“Arapi su samo kaskaderi braće Vučić, jer da Arapi imaju veze sa tim projektom, oni bi to sve već završili i izgradili pre dve, tri godine. Garantujem da u Beogradu na vodi nema ni 10 odsto vlasnika stanova koji bi mogli da dokažu poreklo imovine”, rekao je Gajić na tribini “Zajedno protiv ekocida” u organizaciji Pokreta Slobodna Srbija.\nKako se navodi u saopštenju stranke, Gajić je dodao da je Srbija za Beograd na vodi dala zemljište koje vredi “dve milijarde evra”, a da su investitori, “navodno iz Ujedinjenih Arapskih Emirata (UAE), uložili su tek 150 miliona evra, s tim da Srbija ima 32 odsto udela, a Arapi 68 odsto”.\n“Srbija nije vlasnik imovine, nego udela u firmi. Ugovor o Beogradu na vodi je pravno sporan i u prvih pet godina od kada je zaključen zajednička firma je svaku godinu završila sa gubitkom”, istakao je Gajić.\nOn je naveo da je krovni sporazum Srbije i UAE neustavan, a posebno “član 6. koji je ekskludirao strane investitore od domaćeg zakonodavstva, pa za njih ne važe ni postojeći ni budući zakoni Srbije” koji bi mogli da ugroze tu investiciju.\n“Taj ugovor je bio pravni osnov da se donese leks specijalis, odnosno poseban zakon, koji je bio pravni osnov za oduzimanje imovine i rušenje u Hercegovačkoj ulici. Ako bi Ustavni sud Srbije zaključio da je taj medjunarodni ugovor neustavan, sve bi palo po domino efektu i Beograd na vodi bi bio bespravno izgrađeno naselje”, rekao je Gajić.\nPredsednica odborničke grupe Narodne stranke u Skupštini Beograda Marina Lipovac Tanasković rekla je da je izgradnja metroa u Beogradu “velika pljačka”, jer će kilometar metroa koštati čak 100 miliona evra, dok je u Madridu metro gradjen po ceni od 43 miliona evra po kilometru i dodala da “vlast u Srbiji daje još 500 miliona evra za izradu novih projekata”.\n“Katastrofalno je što planiraju da linija metroa kreće sa Makiša, gde je sada livada, a tu planiraju da grade naselje od 36.000 stanovnika, koje žele da povežu sa Adom Hujom, gde takodje žele da grade, i da se dve linije metroa sastaju u Beogradu na vodi”, rekla je Lipovac Tanasković.\nOcenila je i da je “katastrofalno” i to što su zanemarene saobraćajne potrebe 150.000 ljudi koji žive u Rakovici, Belim vodama, Žarkovu i Ceraku.\nTagged: ALEKSANDAR VUČIĆ, ANDREJ VUČIĆ, BEOGRAD NA VODI, VLADIMIR GAJIĆ


U Sarajevu VII Međunarodna naučno stručna konferencija ''Sfera 2019: Tehnologija betona'' Komapnija Sfera ovakve događaje uvijek radi u saradnji sa realnim sektorom.\n29. 03. 2019. u 15:54 face.ba\nKompanija Sfera d.o.o. Mostar u saradnji sa Građevinskim fakultetom Sarajevo, IGH institutom iz Zagreba, te GIT institutom iz Tuzle, organizuje 7. po redu Međunarodnu naučno stručnu konferenciju ''Sfera 2019: Tehnologija betona''\n''Naravno, uvijek u toku svečanog obraćanja obrate se i gosti, koji doprinose razvoju određenog sektora, ili regije. Ovog puta, pored obraćanja ispred Građevinskog fakulteta iz Sarajeva i kompanije Sfera d.o.o., u svečanom dijelu otvaranja manifestacije, imali smo obraćanje i ispred Federalnog ministarstva prostornog uređenja, kao i gdina Branimira Muidže u ulozi direktora Tvornice Cementa Kakanj d.d. i predsjednika Vijeća stranih investitora BiH. Konferenciju će službeno otvoriti gospodin Mirsad Jašarspahić, potpredsjednik Privredne komore FBiH'', kazali su iz kompanije Sfera.\nNa konferenciji se iznose regulative i standardi u oblasti tehnologije betona, prezentiraju dosadašnja iskustva u procesu izgradnje objekata, te preispituju naučna, i tehnološka dostignuća kao i profesionalna opredjeljenja u kontekstu proizvodnje i primjene materijala za spravljanje betona, njihove prednosti i uslovi za primjenu kao i mogućnosti za poboljšanjem.\nCilj diskusije jeste razmjena znanja i iskustva u različitim oblastima inženjerstva, kao i otvaranje mogućnosti uspostavljanja međunarodne i domaće saradnje.\nSponzori konferencije su kompanije:Sika BH d.o.o., Tvornica Cementa Kakanj d.d., Pinky-S d.o.o., te kompanija Penetron.\nKonferenciju su svečano otvorili visoki dužnosnici BiH u saradnji sa obrazovnim i privrednim sektorom.\n''Ovo je konferencija na kojoj smo imali najviše izlagača, a neki od njih su direktni konkurenti na terenu. Naravno, to što su svi podržali ovakav događaj, nama daje za pravo da kažemo da se definitivno u ovoj industriji teži ka zajedničkim ciljevima porasta rada i stabilnosti tržišta'', dodaju iz Sfere.


Beogradski silosi dobili su fenomenale murale, pogledajte kako izgledaju\nFoto: silosi beograd / Ustupljene fotografije\nNaše svetski priznate umetnice Jana Danilović i TKV (Aleksandra Petković) završile su radove na dva velika murala na beogradskim Silosima.\nObe muralistkinje iza sebe imaju brojna priznanja, a TKV je odlikovana i ordenom Viteza reda umetnosti Francuske, dok je Jana Danilović učestvovala na preko 50 izložbi širom sveta.\nMurali, čija je visina čak 16 metara, počele su da oslikavaju krajem maja kada je Jana Danilović u čast početka rada Gaia pokreta, neprofitne organizacije koja vodi Silose, započela svoj rad pod nazivom "Gaia's Heart". Organizacija i mural ime nose po starogrčkom božanstvu Gaji, koja je u helenskom, ali i nizu drugih svetskih predanja, personifikovala Majku Zemlju i prirodu u celosti.\nEdukativno-zabavna izložba "Mi pokrećemo sve(t)" na Dorćolu\nDruga faza slikanja i dalji razvoj ovog murala usledio je u avgustu, kada je i TKV počela rad pod nazivom "Bela pčela", kako se u tradiciji slovenskih naroda naziva najstariji ženski predak od čak 16 kolena unazad. I ukupan broj od 128 ćelija Silosa deljiv je sa 16, a njihova brutalistička arhitektura i izvorna funkcija najviše podsećaju upravo na saće, koje se uz simbol pčele provlači kao zajednički motiv oba murala i u direktnoj je vezi sa Medonosnim vrtom i Urbanim baštama koje su prve otvorene u sklopu ovog centra na obali Dunava.\nMurali su oslikani na inicijativu Gaia pokreta i uz donatorsvo advokatskog društva Karanović & Partners, iz kojeg navode da aktivno podržavaju umetnike koji nadilaze granice.


Gde je nestalo ordenje dinastije Obrenović?\nFoto: Wikipedija / Promo\nNedavna pojava Ordena Miloša Velikog prvog stepena na sajtu kanadske aukcijske kuće "Emedals", pokrenula je pitanje gde su ordeni dinastije Obrenović i šta je iz te kolekcije sačuvano do danas.\nOrden Kneza Miloša na aukciji\nViši kustos Vojnog muzeja u Beogradu Dušanka Maričić podseća da je ta institucija, čiji je osnivač kralj Milan Prvi Obrenović, pretrpela velika razaranja tokom dva svetska rata i u pljačkama 1915, 1941. i 1944. godine nestali su brojni muzejski predmeti koji su pripadali srpskim dinastijama.\nZlatni orden Miloša Velikog prodaje se za 240.000 dolara\nOrdenje u muzeju\nKo je nosio ordenje Obrenovića?\nFoto: Joseph Albert / Wikipedia\nKralj Aleksandar kum cara Nikolaja Romanova\nMaričić pretpostavlja da je orden, koji je ponuđen na prodaju na sajtu kuće "Emedals", luksuzne izrade sa velikim brojem specijalno obrađenih dijamanata, pripadao ruskom caru Nikolaju Drugom Romanovu, kumu kralja Aleksandra, i da je specijalno izrađen za njega, jer se ordeni carske Rusije odlikuju tako raskošnom i skupocenom izradom.\nOna navodi da su posebne narudžbine - ordeni bogato uskrašeni dijamantima bile uobičajene krajem 19. i početkom 20. veka i da bi se mogla potvrditi pretpostavka da je pomenuti orden pripadao ruskom caru, ako bi se došlo do nekog njegovog portreta, jer jedan tako izuzetan orden morao je biti zabaležen na nekom od portreta.\nBogata kolekcija odlikovanja\nNajviše ordenja iskovano u SFRJ\nNajređi i najskuplji\nNestali u Drugom svetskom ratu\nOrden Belog orla sa mačevima prvog reda\nBivši premijer izabran za predsednika Alžira, ali demonstranti NEĆE DA STANU


Kako pronaći kvalitetnog stručnog prevodioca za Vašu firmu?\nPrevodilačke usluge imaju veoma važnu ulogu u današnjem poslovnom svetu. Današnji svet se sastoji od 257 zemalja i u svakoj se manje ili više govore različiti jezici. Na primer, engleski je jedan od međujezika pomoću kojeg možemo da komuniciramo sa nekim ko nije naše nacionalnosti i ko ne govori naš jezik. Nije neophodno da svi znaju engleski jezik i da ga govore u poslovne svrhe - zato postoje profesionalci koji za firme vrše usluge prevođenja.\nNe samo u poslovanju i poslovnom svetu, prevodilačke usluge su neophodne i kada se osoba preseli u drugu državu ili pak otvori firmu u drugoj državi ili otvori predstavništvo strane firme u svojoj matičnoj državi. Kako bi osoba potom mogla da uspešno poslovno komunicira sa klijentima i partnerima, potrebno je da govori jezik i klijenata i partnera ili pak da angažuje stručne prevodioce.\nPostoji čitav spektar usluga koje agencije za prevodjenje nude svojim potencijalnim klijnetima, kao što su usluge samog prevodjenja, poslovni kursevi jezika, lektura, korektura, itd. Statistika kaže da su u svetu poslovne prevodilačke usluge najčešće za prevodjenje sa engleskog na španski, engleskog na francuski, engleskog na italijanski, engleskog na francuski, engleskog na nemački, engleskog na kineski i obrnuto. U Srbiji se najviše prevodi sa engleskog na srpski, nemačkog na srpski, italijanskog na srpski, ruskog na srpski i kineskog na srpski, i obrnuto.\nPostoje raznorazni sajtovi koji nude usluge prevođenja neophodnih dokumenata za džabe (npr: google translate), ali takva prevođenja nisu precizna, uglavnom ni gramatički ispravna.\nZa sve neophodne prevode za Vaš mali ili veliki posao, firmu ili kompaniju, uvek preporučujemo da se obratite ovlašćenom sudskom prevodiocu kako bi vaši dokumenti bili uvek prevedeni na vreme i maksimalno profesionalno i tačno.\nKad se odlučujete oko agencije za prevodjenje, obavezno obratite pažnju na njihov proces prevodjenja, na brzinu, reference, iskustva korisnika. Da li imaju stalno zaposlene prevodioce ili uzimaju freelancere sa tržišta. Svaki od ovih koraka je veoma važan za pravilan izbor.\nPosted by Maja Corcoran at 15:32\nNajsmešnije prevođenje ikad!\nPosted by Maja Corcoran at 21:01\nLabels: smešni prevodi\nPrevođenje medicinskih dokumenata | Odlična vrednost\nKako bi ispratile regulative, kompanije iz sfere prirodnih nauka moraju efektivno da lokalizuju/prevedu svoju poslovnu dokumentaciju. A na tržištu koje sve više postaje globalno i sve više konkurentno, izbor prevodilačke agencije kao partnera je veoma važan.\nNaši klijenti iz oblasti medicinskih, farmaceutskih i prirodnih grana tipično lokalizuju svoje proizvode između 5 i 34 jezika, dok istovremeno zahtevaju i veoma visok kvalitet prevoda, sveobuhvatan proces i potpunu integraciju u ciklus validacije. Worldwide Translations uspešno pruža potrebnu uslugu korištenjem visoko kvalifikovanih, stručnih resursa, dobro definisanih procesa, jasne specifične terminologija i dubinskog poznavanja materije.\nMi stručno prevodimo sledeće kliničke izveštaje i studije/istraživanja\nHardver (Korisnička uputstva)\nKorporativnu literaturu i brošure\nLicence za proizvode i patente\nUredničke usluge i PR\nDokumenta potrebna za registraciju\nInformacije za korisnike/pacijente\nFlajere za pacijente\nOpsežne terminologije ključnih tematskih oblasti:\nPosted by Maja Corcoran at 16:23\nOsnivač firme Worldwide Translations koja pruža usluge prevođenja na sve svetske jezike, simultano prevođenje, konsekutivno prevođenje, lekturu i redakturu teksta.


Predsednik Republike Kazahstan Kasim-Žomart K. Tokajev se 2. septembra na zajedničkom zasedanju oba doma Parlamenta obratio narodu, predstavljajući platformu "Konstruktivni društveni dijalog - osnova stabilnosti i prosperiteta Kazahstana".\nNjegovo izlaganje je orijentir koji će odrediti ciljeve i zadatke razvoja države kako za parlamentarce, tako i za organe izvršne vlasti i za celokupno društvo. Šef države je predstavio niz inicijativa koje su usmerene ka povećanju efikasnosti državnog aparata, podršku višepartijskom sistemu i političkoj konkurenciji, obezbeđivanju prava, sloboda i bezbednosti građana, stvaranju razvijene ekonomije, modernizaciji socijalne zaštite stanovništva, kao i jačanju regiona.\nPredsednik Kazahstana je posebno istakao da će se političke reforme realizovati bez "srljanja", dosledno, uporno i promišljeno. Naglasio je da uspešne ekonomske reforme više nisu moguće bez modernizacije društveno-političkog života.\nZajednički zadatak je da zaživi koncept "Države koja sluša", koji će operativno i efikasno da reaguje na sve konstruktivne zahteve građana i koji će dovesti do jačanja građanskog društva.\nVelika pažnja biće posvećena razvoju agroindustrijskog sektora i poboljšanju poreskog sistema. Značajna podrška biće data malom biznisu, a za tu namenu iz Nacionalnog fonda je izdvojeno više od 200 miliona evra. U okviru programa "Karta puteva biznisa" za realizaciju novih projekata u naredne tri godine biće preusmereno više od 500 miliona evra.\nPredsednik Tokajev je u svom obraćanju posebno istakao povećanje kvaliteta obrazovanja, medicinskih usluga i sistema socijalne podrške. U toku sledeće četiri godine plate učitelja biće udvostručene, a od 1. januara 2020. godine u Kazahstanu se pokreće sistem obaveznog socijalno-medicinskog osiguranja.\nKasim-Žomart K. Tokajev\nKompanija iz Kazahstana donirala 3 miliona dinara Fondu za borbu protiv virusa COVID-19


Ruski vazdušni udari u Siriji - iz minuta u minut - 24.11.\nIzvor: Vostok.rs, 25.Nov.2018, 13:47\nPregled dešavanja na ratištu u Siriji za 24.11.\nU vazdušnim napadima koalicije SAD na sirijski grad Hadžin poginulo 20 ljudi - U vazdušnim napadima međunarodne koalicije na čelu sa SAD na sirijski grad Hadžin poginulo je 20 ljudi, među kojima je devetoro dece, prenela je sirijska državna televizija. „Međunarodna koalicija je počinila nova ubistva: u vazdušnim napadima na pijacu u gradu Hadžin, u provinciji Dejr el Zor, poginulo je 20 civila, među kojima je devetoro dece i osam žena – članova iste porodice“, preneo je televizijski kanal „Ikabrija“. Koalicija SAD ponovo bombardovala civile u Siriji - Više od deset civila je poginulo u sirijskom selu Šava u provinciji Dejr el Zor, u vazdušnom napadu međunarodne koalicije sa SAD na čelu, saopštila je sirijska državna televizija.\nNavodi se da je u novom bombardovanju koalicije poginulo 11 ljudi, kao i da među poginulima ima i žena i dece. Koalicija redovno bombarduje grad Hadžin i okolna sela u provinciji Dejr el Zor. Sirijski mediji su u više navrata saopštavali da je koalicija u tim vazdušnim napadima koristila beli fosfor. Vlasti Sirije su pozvale Ujedinjene nacije da preduzmu mere protiv krivaca i da prekinu nezakonit boravak koalicije na teritoriji zemlje. Predstavnik Pentagona saopštio da koalicija SAD neće da otkriva koju municiju koristi u Siriji, ali da je ona u skladu s međunarodnim normama. Pregled političkih i drugih vesti za 24.11.\nNačelnik Generalštaba Velike Britanije: Rusija predstavlja veću pretnju od terorista - Načelnik Generalštaba Velike Britanije, general Mark Karlton Smit, izjavio je da Rusija predstavlja veću pretnju za Britaniju i njene saveznike nego terorističke grupe "Islamska država" i "Al Kaida", prenosi britanski Telegraf, a prenose RIA Novosti.\n„Nema sumnje da Rusija danas predstavlja mnogo veću pretnju za našu nacionalnu bezbednost nego pretnja islamskih ekstremista, kao što su grupe Al Kaida i Islamska država“, istakao je Smit. Prema njegovim rečima, pretnja "Islamske države" se smanjila nakon uništavanja „geografije takozvanog kalifata“, a u ovom trenutku Velika Britanija i savezničke države moraju da se usredsrede na pretnju koja dolazi iz Rusije. „Rusija je započela sistematske pokušaje proučavanja i eksploatacije ranjivosti Zapada. Mi ne možemo da budemo bezbrižni prema pretnji koju predstavlja Rusija“, ocenio je Smit. Smit pritom izjavio da bi „tradicionalni vojni odgovor“ Rusiji trebalo da bude „podržavanje potencijala i jedinstvo zemalja NATO-a“. Mark Karlton Smit stupio je na dužnost načelnika Generalštaba, komandanta kopnenih snaga, u junu 2018. Lavrov: SAD teroriste u Siriji smatraju skoro kao saveznike u borbi protiv sirijskog režima - SAD smatraju "Islamsku državu" kao izgovor za svoje vojno prisustvo u Siriji i skoro kao saveznike u promeni režima u Sirijskoj Arapskoj Republici, izjavio je ruski ministar spoljnih poslova Sergej Lavrov nakon razgovora sa portugalskom kolegom Augustom Santošem Silvom. Lavrov je napomenuo da je "Stejt department nedavno saopštio da `Islamska država` još uvek nije poražena i da bi se porazila, da je glavni preduslov promena režima u Siriji i odlazak svih iranskih i proiranskih jedinica". „Potvrđuje se moja pretpostavka da Amerikanci posmatraju `Islamsku državu` kao opravdanje za svoje vojno prisustvo u Siriji i skoro kao saveznika u borbi protiv sirijskog režima“, izjavio je Lavrov. Prema rečima ministra, izgovori, posebno oni koje su naveli, "ne idu na čast našim američkim kolegama i pokazuju da, za razliku od činjenice da oni glasno navode svoj glavni zadatak eliminisanja terorizma u Siriji, imaju drugačiju, skrivenu agendu ". SAD: Asad je nemilosrdni, najveći i najokrutniji ratni zločinac u svetu - SAD nemaju za cilj smenu režima u Siriji, već su privržene političkom procesu, izjavio je za „RIA Novosti“ i „Komersant“ specijalni predstavnik Stejt departmenta za Siriju Džejms Džefri. „Mi verujemo da on (Bašar el Asad) sramoti čovečanstvo. On je nemilosrdni ratni zločinac, možda najveći i najokrutniji ratni zločinac u svetu danas. Ipak, iako Amerika nikad neće imati dobre odnose sa Bašarom el Asadom, ipak smo posvećeni političkom procesu koji će se sprovoditi zajedno sa sirijskim ljudima i samim sirijskim narodom“, istakao je Džefri. On je dodao da „sirijski narod treba da odluči ko će ga voditi i kakvu će vlast imati“. „Nije nam cilj da menjamo režim. Cilj nam je da promenimo ponašanje režima, pre svega prema svojim građanima, zatim susedima, a onda i prema međunarodnoj zajednici, kada su pitanju upotreba hemijskog oružja, mučenja, ogromne pretnje za region koje su nastale ili zbog umešanosti Irana ili kao rezultat izbijanja, iako indirektno, katastrofe u vidu DAEŠ-a u regionu i Evropi, protok miliona izbeglica koje su postale teret za Evropu i Tursku, Liban i Jordan“, rekao je Džefri. Prema njegovim rečima, postoji „duga lista“ onoga što SAD smatra neprihvatljivim, što im se ne sviđa u sirijskim vlastima i „što će se morati da se promeni kako bi se postigao pravi mir i stvarno rešenje nesuglasica sa međunarodnom zajednicom“. Čitajte više Ruski vazdušni udari u Siriji - iz minuta u minut - OVDE možete pogledati hronologiju događaja u Siriji po danima\nSirijska državna televizija saopštila je da je 14 pripadnika iste porodice poginulo od bombe međunarodne koalicije predvođene SAD, tokom vazdušnog napada na selo Šaf u provinciji Dejr el Zor..."Avijacija međunarodne koalicije je izvršila još jedan zločin - tokom bombardovanja usmrtila je 14...


Datum objave: 31.07.2020 16:29 | Autor: MVP\nAmbasadorka Dragica Ponorac predala je danas akreditivna pisma predsjedniku Ukrajine Vladmiru Zelenskom, čime je preuzela dužnost izvanrednog i opunomoćenog ambasadora Crne Gore u toj državi.\nAmbasadorka Ponorac je tom prilikom izrazila zadovoljstvo crnogorsko-ukrajinskim odnosima, koji su zasnovani na prijateljstvu i međusobnom razumijevanju, te istakla da će tokom obavljanja svoje diplomatske dužnosti posvećeno raditi na produbljivanju veza i inteziviranju saradnje u svim oblastima.\nPredsjednik Zelenski je naglasio spremnost Ukrajine da razvije praktičnu saradnju u svim oblastima od obostranog interesa. Ukazao je na prijateljske odnose koje dvije države njeguju, te posebno istakao da državljani Ukrajine rado biraju Crnu Goru kao turističku destinaciju.\nSagovornici su, takođe, razgovarali o mjerama i aktivnostima koje su dvije države preduzele u cilju smanjenja uticaja COVID-19 pandemije na građane, naročito u kontekstu ljetnje sezone i turističke privrede.


Danas u podne ispred Parlamenta BiH nastavlja se protest protiv bahate vlasti!\nU pozivu za nastavak demonstracija stoji da u BiH trebamo slijediti primjere ljudi organizovanih na takav način u Turskoj i Grčkoj.\nFoto: Muratović M. (Bh-index)\nNakon jučeršnjih studentskih protesta u Sarajevu 200-tinjak građana iz Sarajeva, Istočnog Sarajeva, Zenice i Mostara ispred parlamenta BiH, građani BiH su se odlučili na nastavak protesta ispred zgrade zajedničkih institucija. Nastavak protesta najavljen je za danas, 8. juni, u 12 sati, a aktivisti masovno šire ovu poruku putem društvenih mreža.\nU pozivu stoji da nam ‘iskustvo sa blokade pomaže da se bolje organizujemo’, te da ne treba odustati od borbe za svoja prava.\nKako stoji u pozivu grupe građana koja se širi Facebookom, Twitterom i ostalim savremenim vidovima komuniakcije, odlučeno je da se danas putem samoorganizovanja okupljenih održi zbor građana i da se na takav način “izbjegnu početnicke greške koje su se napravile prilikom ‘demonstriranja’, da se postigne bolja koordinacija, jasnija slika dešavanja svim prisutnim, da se obezbjedi razmjena informacija, usaglašavanje zahtjeva i koraka koje se poduzimaju u toku protesta/demonstracija/blokada”.\nNa kraju poziva za nastavak demonstracija stoji da trebamo slijediti primjere ljudi organizovanih na takav način u Turskoj i Grčkoj.\nHoćete li i vi izaći na proteste ispred zgrade institucija BiH danas u 12 sati?


Potpuno vakcinisani Amerikanci mogu ponovo da putuju po SAD - 24vesti\nAmerički Centar za kontrolu i prevenciju bolesti (CDC) danas je izdao ažurirana uputstva prema kojima građani koji su potpuno vakcinisani mogu da putuju po SAD bez testiranja na korona virus ili odlaska u karantin po dolasku na odredište.\nPrethodno je CDC upozoravala čak i vakcinisane da ne treba ići na nepotrebna putovanja, ali je navela da će ažurirati uputstva kako više ljudi bude dobilo vakcinu i kako budu jačali dokazi o tome kakvu zaštitu vakcine daju.\n„Svakog dana stiže više podataka, i menjaju se uputstva na osnovu njih“, rekao je Ali Kan, dekan koledža za javno zdravlje Univerziteta Nebraske.\nCDC kaže da je gotovo 100 miliona ljudi u SAD, ili oko 30 odsto stanovništva, dobilo bar jednu dozu antikovid vakcine. Osoba se smatra potpuno vakcinisanom dve nedelje posle dobijanja poslednje potrebne doze vakcine.\nPotpuno vakcinisane osobe i dalje treba da nose maske, da se drže socijalnog distanciranja i izbegavaju gužve, navela je agencija.\nZa međunarodna putovanja, agencija navodi da osobe koje su vakcinisane, ne treba da se testiraju na kovid-19 pre odlaska, mada je to možda potrebno za neke destinacije.\nVakcinisane osobe i dalje treba da imaju negativan kovid-19 test pre ulaska na let za SAD, i da se testiraju tri do pet dana po povratku. Ne treba da idu u karantin.\nCDC je ranije navela da osobe koje su u potpunosti vakcinisane mogu da se posećuju u zatvorenom prostoru bez maski ili socijalnog distanciranja, a ima i pravila za posete vakcinisanih nevakcinisanima.\nSAD su počele vakcinacije sredinom decembra prvim vakcinama Fajzera i Moderne koje zahtevaju dve doze, a krajem februara je odobrena vakcina Džonsona i Džonsona koja se daje u jednoj dozi.


Letnji ekološki forum: „Zajednička akcija blokova 70 & 70a” – projekat „Zeleni koridori Beograda” – Muzej savremene umetnosti u Beogradu\nLetnji ekološki forum: „Zajednička akcija blokova 70 & 70a” – projekat „Zeleni koridori Beograda”\nU okviru izložbe „Efekat pregleda”, svake srede od 18 do 20 časova tokom meseca jula Muzej savremene umetnosti otvara prostor za diskusiju o raznovrsnim ekološkim problemima s kojima se stanovnici Srbije suočavaju u lokalnom kontekstu.\nProgram je osmišljen kao javni forum u kome će akteri – ekološke organizacije, aktivističke grupe, stručnjaci, umetnici i građani – u izložbenom prostoru Muzeja diskutovati o aktuelnim problemima zaštite životne sredine u Srbiji, razlozima za nastanak tih problema, kao i mogućim predlozima za njihovo rešavanje. Smatramo da je bitno da se i u institucijama kulture bavimo ekološkim temama i da podstičemo razvoj svesti o neophodnosti brige o zaštiti prirode koju neprekidno ugrožavaju partikularni finansijski interesi velikih korporacija. To je ujedno i razlog za otpor brojnih građanskih inicijativa, jer će bez čiste vode, vazduha, bez šuma i parkova, i naša egzistencija kako lokalno tako i načitavoj planeti biti sve ugroženija.\nU sredu 7. jula od 18 do 20 časova biće održan prvi u nizu foruma na kome će udruženje građana „Zajednička akcija blokova 70 & 70a” pokrenuti diskusiju o inicijativi za stvaranje Zelenih koridora Beograda i za izgradnju Linijskog parka Novog Beograda.\nProjekat „Zeleni koridori Beograda” ukazuje na potrebu žitelja novobeogradskih blokova da se poboljšaju komunikacijske mreže i mobilnost u gradu spajanjem Savskog keja u novobeogradskim blokovima sa Savskim kejom na Ušću, I dalje Dunavskim kejom sa Zemunom, kao i mostovima sa gradom i Adom Ciganlijom.\nOsnovni ciljevi tih inicijativa su razvoj održive urbane mobilnosti, smanjenje korišćenja automobila u svakodnevne svrhe, smanjenje zagađenja i zavisnosti od fosilnih goriva, razvoj i modernizacija sistema javnog prevoza čiji je sastavni deo moderna i bezbedna biciklističko-pešačka infrastruktura, razvoj kulturno-umetničkih i sportskih sadržaja uz reke, kao i povezivanje zelenih oaza Beograda i priobalja reka radi adaptacije na klimatske promene.\nPozivamo sve zainteresovane građanke i građane da se pridruže forumu i aktivno uključe u diskusiju.\nViše informacija o projektu „Efekat pregleda” na: https://msub.org.rs/efekat-pregleda\nViše informacija o udruženju građana „Zajednička akcija blokova 70 & 70a” na: https://www.facebook.com/ZajednickaAkcijaB70


Tiket dana (četvrtak, 01.11.2018) – Kladjenje.rs\nHomeTiket danaTiket dana (četvrtak, 01.11.2018)\nPrvog dana novembra meseca ponuda nije najbolja, ali je dovoljna za tiket koji će, nadamo se, biti uvod u berićetan pretposlednji mesec u godini.\nMidtjiland – FC Kopenhagen – GG @ 1.58 u Meridianbet\nVeć u osmini finala Kupa Danske sastaju se dve trenutno najbolje ekipe u ovoj zemlji. Šampion Midtjiland je trenutno lider, u ponedeljak je posle preokreta slavio pobedu nad Brondbijem 3:2, dok je Kopehagen bio bolji od Arhusa 4:2. Domaćin je u seriji od četiri pobede u prvenstvu, dok gosti imaju niz od tri uspeha. Kopenhagen je poražen u Ligi Evrope od Slavije na svom terenu i tako umanjio šanse da doćeka proleće u ovom takmičenju. Radi se o izuzetno efikasnim ekipama, pa vam predlažemo igru gol-gol.Registruj se na Meridianbet\nNEC Nijmegen – Fortuna (S) – 3+ @ 1.66 u 1xbet\nU holandskom Kupu iznenađenja su česta, a obično pada mnogo golova. Ekipe iz ove zemlje igraju efiksano, akcenat je na napdu, a tako je i u prvoj i u nižim ligama. Ekipa Nec-a iz Nijmegena dočekuje, od ove ezone, ponovo prvoligaša Fortunu iz Sitarda. Gosti su pristojno otvorili sezonu, nalaze se na 14. mestu sa deset bodova, a u nedelju su izgubili, nakon velike borbe, od ekipe Vitesea 2:1. Domaćin je za cilj imao povratak u elitu, ali nije za asada ispunio očekivanja navijača. Nalaze se tek na 7. mestu nakon 11 kola, a zaostatak za liderom, Go Ahed Iglsima, je već osm bodova. Na utakmicama obe ekipe pada dosta golova, pa preporučujemo da to pokušate i u njihovom međusobnom okršaju.Registruj se na 1XBet\nMalek Džaziri – Džek Sok – 2 @ 1.40 u Bet365\nDosta iznenađenja i povlačenja sa turnira bilo je u prva tri dana na poslednjem Mastersu u sezonu u pariskom Bersiju. Tako se dogodilo da u osmini finala igra teniser koji je ispao u kvalifikacijama. Radi se o Tunižaniu Maleku Džaziriju, koji je izgubio od Robina Hasea u kvalifikacijama, ali je posle povlačenja Rafaela Nadala uskočio na njegovo mesto, i to direktno u drugo kolo. Tu se sastao sa Fernandom Verdaskom i iznenadio iskusnog Španca, koji je sa druge strane mreže očekivao sunarodnika Nadala. Amerikanac Džek Sok je baš na ovom turniru napravio najveći dosadašnji rezultat u karijeri, pošto je prošle godine stigao do titule, pobedivši u finalu našeg Filipa Krajinovića. Teško da će uspeti da ponovi taj rezultat, ali će se truditi da odbrani što više bodova, mada ga, to je sigurno, čeka pad na ATP listi. Pobedio je Gaskea, prikazavši dobru partiju, a favorit je u duelu sa Tunižaninom.Registruj se na Bet365\nUkupna kvota na tiketu za četvrtak u kladionici Bet365 iznosi 3.67.\nTiket dana (četvrtak, 20.12.2018)\n20 Decembra, 2018 Peca Tiket dana 0\nPonuda za četvrtak, sigurno je, neće obradovati pasionirane kladioce, pogotovo one koji igraju samo mečeve iz dnevne ponude. Tek nekoliko fudbalskih utakmica je na meniju, a pokušaćemo da pomognemo u izboru. Pogon – Šljonsk – […]\nTiket dana (četvrtak, 08.11.2018)\n8 Novembra, 2018 Peca Tiket dana 0\nNema mnogo dileme šta staviti na tikete u četvrtak. Tu su utakmice četvrtog kola Lige Evrope, čak njih 24, pa ima ponešto za svakog. Dinamo Kijev – Ren – 1 @ 2.15 u Meridianbet Domaćin […]


NSinfo: Jovančić: Spreman sam i da potpišem novi ugovor s Vošom\nJovančić: Spreman sam i da potpišem novi ugovor s Vošom\nNakon poduže pauze superligaši opet igraju za bodove\nVojvodine je domaćin Radniku iz Surdulice.\nJedan od ključnih fudbalera Vojvodine ove jeseni je kapiten Dušan Jovančić. Moguće je da će danas imati defanzivniju ulogu nego inače, odnosno da će zameniti Marka Vukasovića na poziciji defanzivnog veznog igrača. Kako stvari stoje, Brazilac Renan da Silva Alveš će nastupiti umesto Siniše Saničanina i u paru s mladim Rankom Veselinovićem činiće tandem štopera.\n„Oslabljeni smo zbog izostanaka dva proverena igrača, ali smo, uprkos tome, spremni da stignemo do željenog rezultata, do pobede“, rekao je za Dnevnik Jovančić.\n„Iako još uvek ne znam da li ću igrati povučenije nego inače, spreman sam da odradim posao koji mi trener Buač bude poverio. Uvek sam, baš kao i moji saigrači, u funkciji ekipe i verujem da smo tokom pauze uspeli da podgnemo nivo forme.“\nU julu mesecu Novosađani su rezultatski više nego ubedljivo slavili u Surdulici (4:0), ali Jovančić se time ne zanosi.\n„Prošlo je od te utakmice dosta, a naša ekipa je u međuvremenu pretrpela određene igračke promene. S druge strane, Radnik je unapredio igru i neće nam biti lako da ga pobedimo. U pauzi smo odigrali nekoliko trening utakmica u kojima nam je cilj bio da podignemo formu, a rezultati su ostali u drugom planu. Optimista sam, verujem da možemo da osvojimo sva tri boda i tako uđemo u finiš jesenje polusezone“, poručio je Jovančić.\nUtakmica Vojvodina - Radnik igra se u subotu od 17 časova, a ulaznice će se prodavati po ceni od 200 dinara (Zapad) i 100 dinara (Istok i Sever).\nOve zime Dušanu Jovančiću ističe ugovorna obaveza s Vojvodinom.\n„Već sam počeo razgovore sa rukovodstvom kluba o mogućnost da produžimo saradnju. Ima još vremena do tada, naravno da bih voleo ukoliko bi mi stigla neka inostrana ponuda, ali sam spreman i da potpišem novi ugovor s Vošom“, rekao je Jovančić.\nizvor: dnenvik.rs, foto: NSinfo\nStadion Vojvodine kroz istoriju - Izgrađen za samo dva meseca, renoviran, sređivan, rušen, dograđivan...


Tablaste ustave, kontrolni i ventili za naftu i druge armature\nOSTALI VENTILI I ARMATURA\nTablaste ustave se upotrebljavaju u melioracionim sistemima, u vodoispustnim i vodozahvatnim sistemima akumulacija, u postrojenjima za tretman voda, hidroelektranama i u drugim oblastima privredne delatnosti. Tablaste ustave nisu podeljene po nazivnim otvorima i nazivnim pritiscima, jer se one prilagođavaju uslovima mesta ugradnje, i njihove dimenzije zavise od dimenzija kanala i visine fluida ispred ustave.\nKontrolni ventili se upotrebljavaju u postrojenjima za tretman voda, hidroelektranama i u drugim oblastima privredne delatnosti. Kontrolni ventili s plovkom su zaporno regulacioni ventili koji prvenstveno služe za regulisanje nivoa vode u rezervoaru, odnosno za održavanje nivoa vode na potrebnom nivou.\nSkupljači nečistoća se upotrebljavaju u industrijskim cevovodima u privrednim objektima, elektranama, toplanama i vodoprivrednim objektima. Skupljači nečistoća se koriste za sprečavanje prolaza sitnijih stranih tela i raznih nečistoća kroz cevovod. Radi zaštite od oštećenja uređaja kao što su pumpe, armature, merno-regulaciona oprema i drugi uređaji, ispred njih se ugrađuju skupljači nečistoća.\nMONTAŽNO - DEMONTAŽNI KOMADI\nMontažno - demontažni komadi se upotrebljavaju u cevovodima kao elementi za spajanje. Upotrebom ovih elemenata se olakšava ugradnja cevne armature ili nekog uređaja u cevovod, uz mogućnost podešavanja ugradne dužine u granicama koje omogućava montažno - demontažni komad. Uzdužni kompenzatori se ugrađuju u cevovode radi kompenziranja pomeranja koja su posledica toplotnih i drugih dilatacija. Pored ove funkcije omogućavaju olakšanu ugradnju elemenata u cevovod u granicama raspoloživog pomeranja.\nVENTILI ZA NAFTU\nVentili za naftu se upotrebljavaju u naftnoj industriji, rafinerijama, skladištima naftnih derivata, petrohemiji i hemijskoj industriji. Ovi ventili služe kao sigurnosni uređaji na opremi. Odzračni ventili služe za izjednačavanje pritiska u rezervoarima prilikom njihovog punjenja ili pražnjenja, kao i razlike pritiska koje nastaju kao posledica toplotne dilatacije fluida. Ovi ventili potpuno automatski vrše svoju funkciju. Hvatači plamena se ugrađuju u opremu na mestima gde je potrebno sprečiti prolaz eventualnog plamena. Sigurnosni uljni ventil se koristi u naftnoj industriji kao sigurnosni uređaj.


Dačić: Očekujem da Vučić razgovara sa Zaevim\nSledeće nedelje ćemo vratiti deo osoblja: Ivica Dačić\nMinistar spoljnih poslova Ivica Dačić izjavio je da očekuje da će predsednik Srbije Aleksandar Vučić sutra razgovarati sa makedonskim premijerom Zoranom Zaevim i da ne postoji opasnost od prekidanja diplomatskih odnosa Srbije i Makedonije.\n"Mi idemo u pravcu smirivanja, sledeće nedelje ćemo vratiti deo osoblja. Naša ambasadorka će se vratiti verovatno u septembru. Očekujem da će se Vučić sutra čuti telefenom sa premijerom Zaevim i ja ću razgovarati sa svojim kolegom (Nikolom) Dimitrovim", rekao je Dačić za televiziju Pink.\nOn je kazao da će na skupu premijera u Albaniji tokom predstojećeg vikenda predsednica Vlade Srbije Ana Brnabić imati priliku da se vidi sa Zaevim.\nDačić je kazao i da srpska strana želi normalizaciju odnosa i spuštaje tenzija i da Srbija ne radi ništa protiv Makedonije.\nVlada Makedonije danas na sednici neće raspravljati o diplomatskom incidentu sa Srbijom i ostaje pri stavu koji je ranije saopštila, javila je makedonska agencija Meta.\nVlada Makedonije ostaje pri juče donesenom stavu, saopštila je Vlada, dodajući da pozdravlja najave Beograda o "očuvanju prijateljskih odnosa i vraćanju stanja u uobičajene okvire".


OPOZICIJA U RS: Dodik napao Vučića! - Naša Borba\nOPOZICIJA U RS: Dodik napao Vučića!\nPredstavnici opozicionih stranka iz Republike Srpske (RS) ocenili su danas da je srpski član Predsedništva BiH Milorad Dodik svojim izjavama napao predsednika Srbije Aleksandra Vučića i da je „takav napad neprimeren i nekorektan“.\n– Predsednik Srbije Aleksandar Vučić ničim nije zaslužio ovako nekorektne napade od Milorada Dodika, posebno što napadi dolaze sa tako visoke pozicije kao što je pozicija člana Predsedništva Bosne i Hercegovine – naveo je predsednik Srpske demokratske stranke (SDS) Mirko Šarović.\nOn je naveo da je „krajnje neprimeren atak protiv predsednika zemlje koja je RS toliko puta do sada spasila od bankrota, koja godinama RS daje i poklanja ono osnovno što aktuelna vlast nije u stanju obezbediti, od stalaka za infuziju do stotina miliona uloženih, nepovratnih sredstava“.\nŠarović je dodao da je „posebno neumesno mešati se u politiku predsednika Srbije, suditi o njegovim susretima i spominjati ga u kontekstu bilo kakvih radnji protiv interesa Republike Srpske“.\n– Da li to Dodik, po oprobanom receptu protiv „neprijatelja“, i Aleksandra Vučića sada proglašava izdajnikom i da li ovo znači da je u strahu od gubitka vlasti Milorad Dodik spreman žrtvovati sve, pa i odnos sa Srbijom.\nVisoki funkcioner Partije demokratske partije (PDP) Igor Crnadak ocenio je da je „neprimerena i nekorektna kritika Milorada Dodika upućena predsedniku Srbije Aleksandru Vučiću zbog susreta sa opozicionim političarima iz Republike Srpske“. Aleksandar Vučić FOTO: ATA Images\n– To pokazuje da Dodik doživljava saradnju sa Srbijom kao nešto što treba da donese korist samo njemu i njegovoj stranci – kazao je Crnadak.\nPrema njegovim rečima, Srbija je mnogo pomogla i pomaže svim krajevima RS i već godinama obezbedjuje njenu budžetsku stabilnost, i ni Srbija ni njen predsednik ne zaslužuju da im Dodik „na ovakav način drži lekcije“.\nDodik je sinoć za RTRS izjavio da se „neki (iz Republike Srpske) bore za naklonost, pre svega, Vučića“.\n– Ja nisam čovek koji je, bez obzira što to negde može i da izgleda tako, spreman da žrtvuje bilo kakav interes Republike Srpske i da pravim svoj komoditet – kazao je Dodik.\nJoš je kazao da Republika Srpska i Srbija treba da sarađuju na institucionalnom nivou i da se „taj odnos odvija na taj način, a ne špekulativno“.\n– Prošao sam (Slobodana) Miloševića. Prešao sam (Vojislava) Koštunicu, (Borisa) Tadića, Tomu Nikolića. Evo sada i Vučića – rekao je Dodik.\nPortaprol SNSD Radovan Kovačević izjavio je da „horske žalopojke opozicije u RS“ neće uspeti da unesu razdor između Milorada Dodika i Aleksandra Vučića, kao ni između Republike Srpske i Srbije.\nKovačević je naglasio da je „aposlutna neistina da je Milorad Dodik na bilo koji način napao Aleksandra Vučića“.\n– Naprotiv, Milorad Dodik je demantovao lažne, fabrikovane konstrukcije opozicije koja je tvrdila kao i opozicioni mediji da Milorad Dodik na bilo koji način učestvuje u bilo kakvim napadima ili bilo kakvom rušenju Aleksandra Vučića – kazao je Kovačević agenciji Srna.\n– Mi smo apsolutno uvereni da će ti odnosi u narednom periodu biti sve bolji, sveobuhvatniji i kvalitetniji – kazao je Kovačević.\nPrethodni tekstSVETSKA PREMIJERA FILMA „DARA IZ JASENOVCA“: Publika potrešena, maramice i suze\nSledeći tekstŽANDARM SE POBUNIO PROTIV SISTEMA: Odbio da štiti Velju Nevolju


Dačić: Tek nam predstoji težak period\nDačić: Tek nam predstoji težak period\nU intervjuu za Kurir, premijer Srbije Ivica Dačić, rekao je da najteži deo posla,sprovođenje briselskog dogovora tek predstoji i da eventualni referendum ne može biti pokriće da se sporazum ne realizuje.\nPremijer je istakao da sporazum s Prištinom nije konačan, već paraf na dokument i da slede razgovori o Crkvi, privatnoj i državnoj imovini, energetici, o povratku raseljenih lica, amnestiji i dodao da će Srbija jedino kroz implementaciju briselskog dogovora „zaštiti naše ljude i institucije“.\nGovoreći o eventualnom raspisivanju referendumu o briselskom sporazumu, Dačić je rekao da se „referendum ne može pripremati nekoliko meseci, a da pritom ne radimo ništa na sprovodjenju sporazuma“,\n„Referendum ne može biti pokriće da se sporazum ne realizuje“, istakao je Dačić napominjući da nemamo mnogo vremena, jer postoje rokovi za donošenje odluke o datumu početka pregovora za EU.\nOn je rekao da nije moguće da državni vrh prihvati zahtev lidera Srba sa severa Kosova da, u slučaju da bude referenduma, oni odluče kako će glasiti referendumsko pitanje, jer bismo „time bacili u vodu sve ono što smo do sada uradili“ i da to pitanje „ne sme da bude zamka“.\n„Pitanje može biti da li narod prihvata sporazum ili ne. Ne može pitanje da bude da li ste za to da Kosovo ostane u sastavu Srbije. To nije pitanje, to se podrazumeva“, rekao je Dačić.\nOn je podsetio na referendum devedesetih godina kada je pitanje bilo „da li ćemo dozvoliti da tudja čizma dodje na našu teritoriju“. „Svi smo izglasali da nećemo. Nekoliko meseci kasnije dodjoše tudje čizme i ostadoše“.\nPremijer kaže da je briselskim sporazumom Srbija ojačala svoju poziciju u inostranstvu i ponovio da bi se „novi pokušaj skrivanja završio egzodusom, žrtvama, gubitkom i porazom“.


Yugopapir: Milica Manojlović, dirigent najmlađeg hora u Jugoslaviji '87: Kolibri plene šarmom i lepim pesmama\n... a paralelno i radila sa decom u novosadskoj školi za vaspitače, Milica je, priča nam, shvatila da deca najmlađeg uzrasta zapravo nemaju svoju pesmu i da im detinjstvo prolazi u tome što stalno nekog imitiraju.\nTakvoj praksi Milica Manojlović-Pešić odlučno je stala na put, i evo već dvadeset godina u "Kolibrima" se smenjuju generacije devojčica i dečaka od 3 do 11 godina koji plene šarmom, razigranošću, lepim pesmama, načinom druženja...\nPritisak roditelja, onih koji po svaku cenu žele da im klinci i klinceze pevaju u "Kolibrima" ogroman je, ali za Milicu osnovni kriterijum prema kojem bira decu nisu veze i poznanstva, već da li je neko dete čuje, ima li sluh.\n"To je osnovno - kaže - a posle se sve ostalo lako nadograđuje. Deca osećaju da ih volim, imaju radare za to, veruju mi, jer ih nikad ne lažem, mislim da sam prosto "nabijena" muzikom i da ona zrači iz mene. Pokušavam da to što je iskrenije moguće prenesem i na članove hora, i istrajavam u tome."\n"Kolibri" su se daleke 1963. godine pred publikom prvi put pojavili pevajući strani repertoar, jer domaćih, originalnih pesama za decu nije bilo.\nDanas je, kaže Milica, situacija sasvim drugačija - kompozitori se prosto utrkuju ko će lepšu pesmu da ponudi ovom jedinstvenom horu.\nPa je tako i nedavno održan koncert na Kolarcu sastavljen isključivo od kompozicija domaćih autora.\nPosebnu pažnju izazvala je pesma "Pevaj kao što govoriš" Vere Milanković posvećena, nije teško pogoditi, 200. godišnjici rođenja Vuka Stefanovića Karadžića.\nSnimio: Al Šimon (RTV revija, 1987.)


Stanojević ne razmišlja o nerešenom rezultatu – Nadlanu.com\nStanojević ne razmišlja o nerešenom rezultatu\nBEOGRAD, 21. aprila 2011. (Beta) - Trener Partizana Aleksandar Stanojević rekao je u četvrtak da će njegov tim ići na pobedu protiv Crvene zvezde i da ne razmišlja o nerešenom rezultatu u subotnjem derbiju 24. kola fudbalskog prvenstva Srbije.\n"Igraćemo prvenstvenu utakmicu i zato ćemo ići na pobedu. Posle derbija ima još da se igra, a naš rival ima teži raspored", rekao je Stanojević novinarima u sportskom centru Teleoptik u Zemunu.\nPartizanu bi odgovarao i bod, pošto je u prednosti, ali je Stanojević rekao ne samo da će crno-beli ići na pobedu, već je najavio i ofanzivnu igru.\n"To ne znači da ćemo izaći sa četvoricom napadača, jer to ne garantuje ofanzivnu igru. Nekad vam protivnik ne dozvoli da igrate kako želite", rekao je Stanojević.\nPartizan je u bio u krizi rezultata i igre, ali je jučerašnjom pobedom nad Smederevom od 4:1 najavio prekid loše serije. Zvezda je\npobedila u svim utakmicama ovog proleća i nalaze se u usponu, a u sredu je pobedila Slobodu Sevojno sa 5:1.\nStanojević je povukao ekipu u "Zemunelo" i namerava da sledeća dva dana prođu u "apsolutnom miru".\nTrener Crvene zvezde Robert Prosinečki nedavno je nazvao Partizan "bivšim šampionom".\n"Ne razmišljam o Robiju i ne znam zašto se oni ponašaju kao da su u finalu Kupa. A mi smo njima preoteli trofej. Već sam rekao da je prvenstvo važnije od Kupa i da smo na njega koncentrisani", rekao je Stanojević.\nNovinari su ga upitali za situaciju sa Dominikom Adijom, koji je suspendovan.\n"Njegovo ponašanje je prevršilo svaku meru. Svi igrači su se pobunili protiv njega i drago mi je da su zajednički reagovali. Ja samo bio samo egzekutor, izvršio sam presudu koju su oni doneli", rekao je Stanojević.\nNAŠE DRUGO ČEDO: Aleksandra i Bojan Vasković predstavili…\nODAKLE VAM TO DA ĆE BOGDANA NOSITI MOJU VENČANICU?! Svetlana…\nOVO JE SLIKA SA TVOG PRVOG ROĐENDANA, A DANAS PUNIŠ 35:…\nŽUTA JE DOBILA BEBE: Radosne vesti u kući Mikija Đuričića,…\nZABAVA ZA KRUNU: Ćerka Ivane Selakov proslavila prvi…\nChapter 4 je jedina PR agencija iz Srbije u finalu za…\nOdržano "Veče Jahorine" u Beogradu\nGOSTUŠA – Autentična priroda kamenog sela


U skupštini optužbe, rasprave i opomena…\nM. K. 22. novembra 2016. 18:25\nU skupštinskoj raspravi o amandmanima na Predlog zakona o sprečavanju nasilja u porodici došlo je do novih čarki poslanika vlasti i opozicije, a predsedavajući je na česta javljanja po poslovniku i isključivao mikoforne i izrekao jednu opomenu.\nOpomenu je „zaradio“ poslanik SDS-NPS Miroslav Aleksić koga je „isprovociralo“ obraćanje poslanice SNS Marije Obradović.\nIpak, atmosfera u skupštini je mirnija u odnosu na prošlu nedelju, kada je sednica prekinuta.\nAleksić je, naime reklamirao povredu Poslovnika jer je predsedavajući dozvolio da Marija Obradović, kako je rekao, „isprovocira“ opoziciju time što kaže da su amandmani opozicije spinovani ili smešni.\nOn smatra da je ona tako uvredila, ne samo poslanike opozicije, već i vladajuće, koalicije i predlagača zakona, jer je veliki broj amandmana opozicije usvojen.\n„Čekaj, je l’ ovo tvoja skupština?“: Objavljen…\nArsić je nakon toga Aleksiću izrekao opomenu zato što je, kako kaže, hteo da nastavi opstrukciju rada parlamenta.\nPozivajući Arsića da ne koriste dvostruke aršine prema poslanicima, Aleksić je rekao da je ista poslanica SNS u petak izazvala haos i nered u skupštini, a da danas nije prekinuo njeno izlaganje.\nObradovićeva je upitala da li neko nad njom sada sprovodi nasilje, te da se oseća kao da ne sme da iznese stav o amandmanima.\n„Šta god da kažem, to izazove salve reakcija i uvrede na moj račun iz svih opozicionih stranaka“, rekla je Obradović i navela da bi najbolje bilo da neko objasni zbog čega ne želi da priča o zakonu, nego želi da vređa isključivo poslanike SNS.\nPokret „Dosta je bilo“ negodovaoje što im je, kako kažu, povređeno pravo da govore, jer ih je tokom reklamiranja Poslovnika prekidao predsedavajući Veroljub Arsić.\nPoslanica DJB Branka Stamenković pozvala je predsedavajućeg Arsića da sam sebi izrekne opomenu, pošto, kaže najviše narušava red na sednici, ne dopušta konstruktivnu diskusiju i oduzima reč.\n„To je nasilje koje ova poslanička grupa i druge poslaničke grupe opozicije od 3. juna ove godine trpe i ne želimo da dozvolimo da taj zakon jačeg prevlada“, rekla je ona.\nKako je navela, nisu svi građani glasali za SNS, neki su glasali za DJB., poručujući da ovo nije skupstina SNS nego Narodna skupština, te da poštuje pravo drugog da kaže suprotno mišljenje.\nI ona je izrazila nezadovoljstvo izlaganjem poslanice SNS Marije Obradović.\nArsić je poručio da će dati priliku ĐB da mu izrekne opomenu odmah posle sledećih izbora.\n„Samo ćete prvo morati da pobedite na tim izborima“, rekao je Arsić, na šta je lider te stranke Saša Radulović poručio: „I hoćemo“.\nRadulović je poručio Arsiću, da ako želi da izrazi svoje mišljenje i da komentariše treba da siđe u poslaničke klupe, da se uredno javi za reč i iznese svoje mišljenje, te da lekcije poslanicima DJB nisu potrebne.\nOn kaže da Arsić ulazi u replike, objašnjava opoziciji šta treba da radi i kada će da pobedi na izborima i da to nema nikakve veze sa povredom poslovnika.\n„Svi poslanici imaju pravo na povredu Poslovnika, haos u skupštini nastupa kada ne radite svoj posao, kada imate različite aršine za sve, ako želite da komentarišete opoziciju, morate da siđete u skupštinske klupe, a ne da zloupotrebljavate poziciju koju imate kao predsedavajući“, rekao je Radulović.\nCirkus u Skupštini: Od „konja“ i „teranja…\nHit Skupštine: Poslanica prekorila kolege zbog…


Vlada nastoji da napravi izborni inžinjering pod pretpostavkom da će neka demografska grupa imati presudan uticaj na crnogorske izbore - PORTAL REVIJE FOKUS\n„Ovakvim rješenjima će se uskratiti prava državljanima Crne Gore koji ne žive na teritoriji Crne Gore. Uporedna praksa, kad su u pitanju zemlje EU, jeste da takvi uređeni sistemi dozvoljavaju biračko pravo svojim državljanima bez obzira gdje im je boravište. Crnogorska vlast danas želi jedan dio crnogorskih državljana, zbog odsustva prebivališta ili zbog prebivališta koje će im biti ukinuto, da im uskrate da odlučuju o Crnoj Gori“, pojasnio je Martinović\nNacrtom zakona o izmjenama i dopunama Zakona o registrima prebivališta i boravišta Vlada nastoji napraviti izborni inžinjering pod pretpostavkom da će neka demografska grupa imati presudan uticaj na crnogorske izbore, saopšteno je na okruglom stolu “Građani pitaju”.\nAdvokat Nikola Martinović istakao je da cilj zakona mora biti legitiman, navodeći da to u zakonodavstvima evropskih zemalja važi više od 20 godina.\nOcijenio da bi, ukoliko se takav zakon usvoji, bili diskriminisani crnogorski građani koji nemaju svoje prebivalište ili boravište u Crnoj Gori.\nPritom, kako je rekao, postoji apsurd da pravo o državljanstvu, „krše najveći nosioci političkh funkcija u Crnoj Gori“.\nBajrović je upitala i zašto predstavnici aktuelne vlasti „uporno pokušavaju da nas zbune sa tvrdnjama da mi nećemo izgubiti državljanstvo, iako i uporno pokušavamo da dobijemo odgovor na to pitanje“.\nGrađanska aktivistkinja Svetlana Pajović Musić ocijenila je da ovaj Zakon nije samo loš što se tiče crnogorskih državljana koji žive van Crne Gore, već i kad su u pitanju građani i stanovnici Crne Gore.\n„Ovdje postoji član 37a, koji govori da će svaki crnogorski građanin i stanovnik ponovo morati prijaviti svoje prebivalište u roku od godinu, inače će se automatski iskoristiti odjava po službenoj dužnosti po članu 19a ovog nacrta zakona. Da li to znači da će seljani iz crnogrskih sela, bilo stari ili bolesni, morati se prijaviti uz dokaz da žive tu u tom datom roku, ili će po automatizmu morati biti izbrisani, tj. odjavljeni po službenoj dužnosti“, navela je Pajović Musić.\n„Ako želite da promijenite prebivalište i pređete iz jednog grada u drugi, na primjer studenti iz Nikšića u Podgoricu, moraju po novoNacrtom zakona o izmjenama i dopunama Zakona o registrima prebivališta i boravištam nacrtu zakona da imaju kompletnu proceduru koja je nekad važila za strance kad se prijavljuju da borave u Crnoj Gori. To znači da ćete morati da imate izjavu da živite na određenoj adresi“, rekla je Pajović Musić.\nPrema njenim riječima, tu se javljaju pitanja i ukoliko ste podstanari, a nemate izjavu od stanodavca, ako je stanodavac preminuo a ostavinski postupak nije riješen, ili šta ako stanodavac u uređenom tržištu rentiranja stanova pa ne želi dZakona o registrima prebivališta i boravištaa vas prijavi, „vi se nalazite u problemu“.\nTags: birački spisakdiskriminacijaizboriizborni inženjeringZakon o registrima prebivališta i boravišta\nPrethodna priča SAD uvele sankcije Rusiji i protjerale deset ruskih diplomata\nSledeća priča Crnogorska društva iz Slovenije: Vlada i parlament se bave pitanjima koja ugrožavaju bezbjednost države, za posljedice će biti odgovorna Vlada\nZuvdija Hodžić dobitnik nagrade “Teuta” za ukupno književno djelo


Faktor | Korona-party u BiH uz muziku uživo: U vikendici navodno bili političari, jedan pijan ometao policajce\n03.04.2021. / 14:24\nInspektori i policija sinoć su u jednoj vikendici u bijeljinskom naselju Dijelovi zatekli 22 osobe. U vikendici je bila organizirana muzika uživo, a dvije osobe su uhapšene zbog ometanja policijskih službenika u vršenju dužnosti, saopćili su iz Policijske uprave Bijeljina.\nUhapšene su osobe inicijala C. V. iz Bijeljine i T. P., državljanka Srbije.\n- Prilikom pregleda kod M. T. iz Srbije pronađena je medicinska droga za koju ista nije imala potrebnu medicinsku dokumentaciju, zbog čega joj je izdat prekršajni nalog - navodi se u saopćenju.\nPolicijski službenici su zbog nepoštovanja epidemoloških mjera, odnosno nenošenja maski, izdali 21 prekršajni nalog, a protiv T. P. je pokrenut prekršajni postupak.\nPrema pisanju medija, ovaj korona-party organizirali su visokorangirani članovi PDP Bijeljina i njihovi simpatizeri, pišu Nezavisne.\nIzvor portala Srpskainfo ustvrdio je da je na žurci zatečen visokorangirani član PDP-a, koji je sada vijećnik u Skupštini Bijeljine, a ranije je bio direktor gradske Turističke organizacije.\n- Osim njega, tu je zatečen i jedan bivši zastupnik PDP-a u Narodnoj skupštini RS-a, koji je bio veoma pijan. On je ometao policajce u obavljanju svojih poslova, a prilikom alkotestiranja utvrđeno je da je imao skoro dva promila alkohola u krvi - rekao je isti izvor.\nMediji navode da je od visokorangiranih političara zatečen još jedan član PDP-a, a koji je ranije bio direktor Banje Dvorovi, dok su ostali gosti u vili bili simpatizeri PDP-a, a bilo je i dosta žena, kao i dvije djevojke iz Srbije.\n- Kod jedne od njih je nađena droga, a druga je pijana ometala policiju - dodao je isti izvor.\nCrna Gora: Uhapšen Dejan Peruničić, bivši direktor Agencije za nacionalnu bezbjednost\nDžaferović u Bijeljini pozvao rukovodioce svih nivoa vlasti da vode računa o povratnicima\nU Sarajevu nova tri razbojništva: Opljačkane dvije benzinske pumpe i muškarac


Dačić: Kosovo ne može da zaokruži nezavisnost bez Srbije - Kancelarija za koordinacione poslove u pregovaračkom procesu sa Privremenim institucijama samouprave u Prištini, Vlada Republike Srbije\nNaslovna » Aktuelno » Vesti » Dačić: Kosovo ne može da zaokruži nezavisnost bez Srbije\nDačić: Kosovo ne može da zaokruži nezavisnost bez Srbije\n18. februar 2018. Izvor: RTS\nMinistar spoljnih poslova Ivica Dačić rekao je za RTS da lažna država Kosovo nije uspela da zaokruži proces nezavisnosti jer nije postala ni članica UN, ni nekih drugih važnih međunarodnih organizacija, a niti će to postati bez dogovora sa Srbijom. Proces povlačenja priznanja će se nastaviti, tvrdi šef srpske diplomatije i ističe da se svaki glas računa.\nBurundi je povukao priznanje, dok su brojne male zemlje pod pritiskom nekih zapadnih zemalja pre 10 godina priznale nezavisnost Kosova. Gostujući u Dnevniku RTS-a, ministar Ivica Dačić je rekao da je najveći deo tih zemalja odluke o priznanju jednostrano proglašene nezavisnosti Kosova doneo već u prvim godinama, u jednom talasu koji je bio poguran nekim zapadnim silama i islamskim zemljama.\n"Prošlo je deset godina od svega toga i ljudi vide da je reč o lažnoj državi, koja nije uspela da zaokruži svoj proces nezavisnosti jer nije postala ni članica UN, ni nekih drugih važnih međunarodnih organizacija, niti će to postati bez dogovora sa Srbijom", kaže Dačić.\nRekao je da ne zna čime Priština teši svoju javnost zato što je video spisak od navodno 116 zemalja koje su priznale Kosovo. To je, kaže Dačić, lažni spisak jer se na njemu nalaze neke zemlje koje to nikada nisu uradile i neke države koje nisu članice UN, a i zemlje koje su povukle priznanje o nezavisnosti Kosova.\nDačić je pokazao originalnu notu koju je juče predstavio novinarima, a dobio je od ministra spoljnih poslova na sastanku sa predsednikom Burundija. On je lično izjavio da je Burundi doneo odluku da povuče priznanje.\n"Obrazloženje koje su oni dali je jedno od najtemeljnijih obrazloženja koje smo dobili, ušli su u suštinu problema - da je jednostrano proglašena nezavisnoti u suprotnosti sa finalnim aktom iz Helsinkija, da je suprotno rezoluciji Saveta bezbednosti, da smatraju da je to manevar kojim se želi uspostvljanje institucija predviđenih Rezolucijom 1244 van bilo kakvnog politčkog rešenja sa Srbijom i zbog toga povlače priznanje", objasnio je Dačić.\nKada je Barbados priznao Kosovo pre nekoliko dana, Dačić je istakao da je bila opšta euforija u Prištini.\n"Juče kada sam izjavio oko Burundija, bila je prva vest ali nekako su reakcije - ma dajte, kakav Burundi", kaže Dačić.\nSvaki glas se u UN računa\nDačić kaže da se svaki glas se u Ujedinjenim nacijama računa. Mogu na njihovoj strani da budu velike zapadne sile ali ne mogu da zaokruže proces nezavisnosti bez Srbije, rekao je je Dačić.\n"Srbija to ne može da odbrani bez Rusije i Kine. U tom smislu mi nastavljamo našu borbu i pokazujemo da ovaj proces nije završen, da za deset godina to nisu uspeli da ostvare, to znači da neće uspeti da ostvare i u narednim decenijama ukoliko ne sednu za pregovarački sto sa Srbijom", kaže ministar.\n"Nijedna vlast se do sada ovim pitanjem nije bavila i ja ih zbog toga optužujem. Mislim da je najveći deo tih priznanja usledio zbog naše neaktivnosti. Nismo radili sa tim zemljama koje na neki način i ne znaju suštinu problema. Za nekoliko meseci imali smo tri zemlje koje su povukle priznanje", kaže Dačić.\nTaj proces će se nastaviti i sa drugim zemljama, time pokazujemo da ovaj proces može da ide i u suprotnom smeru.\nPodsetio je da je Makedonija priznala Tajland pa je povukla priznanje, bivša Jugoslavija je priznala Zapadnu Saharu pa je povukla priznanje.\nKako kaže, mnoge situacije govore o tome da je takve odluke moguće preospitivati.\nNeke zemlje imaju svoje bilateralne odluke, oni ne poštuju zajedničke stavove EU, smatra Dačić.\nMi se ne borimo samo protiv Prištine nego protiv njihovih neprincipijelnih odluka, kaže Dačić.\n"Imamo našu strategiju, ne priznajemo nezavisnost Kosova, a podržavaju nas dve velike sile koje imaju pravo veta", podseća Dačić.\nPet zemalja EU nisu priznale Kosovo. Španija je, kako kaže, veći branitelj Srbije nego neki srpski političari.\nSituacija je da nema zajedničke pozicije EU. Zigmar Gabrijel je mogao da govori samo u ime Nemačke, navodeći da je u pitanju arogancija prema Srbiji koja ne funkcioniše. Svi moraju da poštuju stavove EU.\n"Oni nisu utvtdili poziciju da je Kosoovo država. Oni ne mogu da nas uslove da priznamo Kosovda bismo ušli u EU. Borimo se za svoju zemlju", zaključio je Dačić.\nO unutrašnjem dijalogu o KiM\nGovoreći o unutrašnjem dijalogu o Kosovu i Metohiji, Dačić je kazao da svako treba da iznese svoju ideju i naveo da, kada je reč o stavovima Srpske pravoslavne crkve, on poštuje njihovo mišljenje.\n"Ali, postoji velika diskrepanca i razlika između onoga što postoji na terenu i onoga što neko može da smatra kao neko idealno rešenje. Uostalom, Pećka patrijaršija je odavno premeštena iz Peći, odnosno patrijaršija je premeštena u Beograd", kazao je Dačić.\nOn je naveo da se sa novom američkom administracijom može razgovarati, dok je to bilo teško činiti sa Klintonom, za čije vladavine je NATO bombardovao Srbiju.\nGovoreći o odnosima sa Rusijom, Dačić je kazao da su politički odnosi dve zemlje izvanredni, ali da je potrebno raditi dalje na realizaciji ekonomskih ciljeva.\n"Robna razmena, koja je prošle godine bila 2,5 milijarde dolara može da bude mnogo veća. Cilj nam je da u narednim godinama robna razmena dostigne 4 milijarde dolara", kazao je Dačić.


Iz ukupno 24 stomatološke ordinacije i laboratorije oduzeta oprema\nPripadnici Uprave kriminalističke policije Ministarstva unutrašnjih poslova Republike Srpske su, u okviru akcije "Blutut", oduzeli kompletnu opremu, predmete i repromaterijal iz 12 stomatoloških ordinacija i 12 laboratorija za izradu stomatološko-protetičkih pomagala, s ciljem suzbijanja nelegalnog pružanja medicinskih usluga.\nIz MUP-a Srpske saopšteno je da su u pretresima pronađeni i oduzeti telefoni, rokovnici i računari u kojima se nalaze evidencije svih porudžbina i poručilaca stomatološko-protetičkih usluga.\n"Višegodišnjim ilegalnim poslovanjem, bez odobrenja nadležnih organa, izbjegnuta su plaćanja poreza i doprinosa, a lica koja su kupovala navedene proizvode stekla su veliku protivpravnu imovinsku korist, istovremeno oštetivši budžet Republike Srpske", navodi se u saopštenju.\nU saopštenju se navodi da su pretresi izvršeni na više od 30 lokacija na području Banjaluke, Prnjavora, Prijedora, Doboja, Trebinja, Gacka, Bileće, Nevesinja i Foče, u kojima su pronađeni i oduzeti predmeti koji se mogu dovesti u vezu sa izvršenjem krivičnih djela neovlašteno pružanje medicinskih usluga i neovlašteno bavljenje određenim zanimanjem.\nPretrese stanova, pomoćnih objekata i ordinacija, u okviru ove akcije koja je usmjerena na suzbijanje nelegalnog pružanja medicinskih usluga i izrade stomatološko-protetičkih pomagala, na široj teritoriji Republike Srpske juče i danas sproveli su policijski službenici Uprave kriminalističke policije MUP-a Srpske u saradnji sa policijskim upravama Banjaluka, Prijedor, Doboj, Foča i Trebinje.\n"S obzirom da su pretresi još u toku, nakon kompletiranja i dokumentovanja predmeta, nadležnim tužilaštvima, biće podnesen izvještaj za počinjena krivična djela", navodi se u saopštenju.


Tek što je američki predsednik Obama potpisao zakon kojim bi se trebalo podstaći poduzetništvo, rasplamsala se i polemika: otvara li taj Jobs Act ustvari širom vrata i prevarantima za nove pljačke ulagača?\nAmerički predsednik je uveren da je takozvani Jobs Act (što je skraćenica za Jumpstart Our Business Startups Act, Početna pomoć za novoosnovane kompanije) paket mera kojim će se pomoći mladim i novoosnovanim kompanijama da dođu do potrebnog kapitala kako bi razvile svoje poslove. Prilikom potpisivanja zakona (5.4.), američki predsednik SAD je još jednom podsetio svoju naciju kako su Amerikanci "nacija onih koji deluju" i kako je ta zemlja "najbolja zemlja na planeti kako bi se ostvario posao".\nNamera američkog predsednika može zvučati dobro, jer se tim propisom koji je već usvojio Senat i Predstavnički dom velikom većinom, uveliko uklanjaju birokratske prepreke novoosnovanim i mladim kompanijama da prikupe kapital koji im je potreban. Već i preko interneta se mogu obratiti svim zainteresovanim ulagačima i sakupiti do jednog miliona dolara. Zakon olakšava život i kompanijama koje se bave novčanim poslovanjima, jer i hedge-fondovima dozvoljava oglašavanje i privlačenje ulagača reklamom.\nAmeričkom predsedniku se može činiti da gleda u ružičastu budućnost, ali kritičari nipošto nisu uvereni u to.\nAmerički konzervativna štampa slavi ovu meru i list Economist naslovljava članak objašnjavajući da je novi akt "kapitalizam bez lisica na rukama". Wall Street Journal takođe ističe da je to "potpuna pobeda reformskih snaga", ali mnogi i u SAD-u ističu da ovaj propis o smanjenju birokratije ima svoju cenu - i to vrlo visoku cenu.\nJer i nakon svih "balona" koji su pucali preko noći na tržištu kapitala u posednjih dvadesetak godina i sve oštrijih Mera nadzora finansijskih tržišta, manje birokratije za nove poslovne poduhvate praktično znači da niko neće uopšte kontrolisati, šta se nudi ulagačima i što onda oni rade s novcem ulagača.\nLevičarski blog Daily Kos piše kako predsednik veruje da se legalizacijom prevare mogu stvoriti radna mesta". Zapravo čak i konzervativni list Economist pomalo zamera Obami na toj prevelikoj slobodi "Crowdfundinga", sakupljanja sredstava "od mase", ali što još nije klasična emisija deonica i pristup berzanskom poslovanju - gde poslovanje i bilanse nadzire Komisija za nadzor hartija od vrednosti SEC.\nU idealnim okolnostima se pokazalo da novac, sakupljen od prijatelja, poznanika i ograničenog kruga zainteresiranih, može pomoći novoosnovanoj kompaniji - ali je tu bitno da ulagači znaju kome daju svoj novac.\nEconomist tako piše da je "Crowdfunding efektivno sredstvo za prikupljanje novca, ali i dobro sredstvo kockarima da bi izvukli novac od budala". Jer po tom novom propisu, gotovo da niko od nadležnih neće ni pitati, da je li ulog vredan i papira na kojem je štampan, dok je ukupan iznos manji od milion dolara i dok ima manje od 2.000 ulagača.\nI kod dozvole za oglašavanje za hedge-fondove opet se zaobilazi Komisija za nadzor vrednosnim papirima (SEC). Do sada je važilo pravilo: kog nadzire SEC, on sme da se obraća javnosti i da traži nove ulagače. Zato sada i najveći investicioni fondovi poput Paulson & Co na svojim internet stranicama jedva da objavljuju ikakve podatke, nego su sadržaji dostupni samo korisnicima. Štaviše, hedge-fondovi koji raspolažu imetkom ulagača koji je manji od 100 miliona dolara trebaju da se registruju samo u kancelariji nadležne savezne države.\nHedge-fondovi se često u medijima nazivaju "skakavcima kapitalizma", jer se pokazalo da, nakon što preuzmu neku kompaniju, često od nje ne ostane baš ništa. Jer u naporu da u što kraćem roku ostvare što veću dobit, mnoge kompanije su odvedene u stečaj nakon što je iz njih izvađeno sve što je vredilo, od unosnih delova preduzeća ili zemljišta na kome su smeštene zgrade. Na sreću, drugim propisima je i dalje određeno da pojedini ulagači moraju u takvom fondu učestvovati sa najmanje milion dolara pa se pretpostavlja da ni oglasi u medijima neće navesti domaćice i penzionere da prokockaju svoj imetak.\nAli s druge strane, taj Jobs Act poslovanje takvih investicionih kuća opet pretvara u - kocku. Jer nakon propasti "dot.com" poduzeća, sistemski su pooštreni propisi koji razdvajaju analizu poslovanja nekog poduzeća ili vrednosnih hartija, od odelenja koji se bave prodajom udela ili tih papira. Razlog je jednostavan: jedva da se može verovati prodavaču koji je sam "analizirao" kvalitet hartija koje želi da vam proda. Novim zakonom ta granica između analize i prodaje opet postaje mutnija.\nAmerički predsednik Obama se nada da će ovim merama mobilizovati velika sredstva koja se građani više ne usuđuju da ulažu u ekonomiju. Program Jobs Act bi trebao biti težak 447 milijardi dolara, ali i New York Times piše da ovo više naliči na "loš nastavak lošeg filma" koji je već više puta doveo do krize.


Kapvuk Logistics doo dugogodišnjim iskustvom, profesionalnim odnosom i povoljnim cenama visoko se pozicionirao na tržištu usluga skladištenja, špedicije, logistike i transporta roba.\nRaspolažemo sa 1050 m2 savremeno opremljenog magacinskog prostora koje je registrovano kao javno carinsko skladište (šifra skladišta - 1107), sa mogućnošću i namerom proširenja (ušli smo u proceduru da registrujemo otvoreno carinsko skladište za radne mašine i vozila).\nNalazimo se na 20 km od centra Beograda, na auto-putu Beograd - Zagreb, na samoj Dobanovačkoj petlji, 650 m od auto-puta. Svojom lokacijom - blizina auto puta i nove obilaznice oko Beograda, kao i blizina CI Terminal Beograd, značajno smanjujemo troškove transporta.\nImamo kancelarije na više carinskih ispostava gde u najkraćem roku pružamo usluge u carinskim postupcima pri uvozu i izvozu robe. Za sve poslove vezane sa prometom robe možemo vam ponuditi našu bankarsku garanciju.\nNaš starteški partner na ovim prostorima raspolaže sa 24 šlepera, od kojih je 3 do 5 svakodnevno u Italiji, a ostali zavisno od potreba. U mogućnosti smo da svojim klijentima pružimo pune kamionske utovare, ali i organizaciju zbirnog transporta roba.\nImamo više manjih dostavnih vozila (pick-up), kombi vozila i kamiona za distribuciju po Beogradu i naravno Srbiji.\nKapvuk Logistics doo Beograd, Dobanovci, Ugrinovačka 186\nKapvuk Logistics doo Beograd\n5210 - Skladištenje\n+381 11 314 04 38\n+381 11 314 04 25\n+381 64 878 17 19\n+381 64 878 17 18\n+381 11 210 90 30


Novi Kaspersky Embedded Systems Security štiti bankomate i POS terminale Novi Kaspersky Embedded Systems Security štiti bankomate i POS terminale – Personal magazin\nUzimajući u obzir nove i sofisticirane taktike koje koriste sajber kriminalci, kao i regulatorni pritisak sa kojim se suočavaju kompanije, finansijske organizacije imaju sve više prepreka da obezbede bankomate i…\nUzimajući u obzir nove i sofisticirane taktike koje koriste sajber kriminalci, kao i regulatorni pritisak sa kojim se suočavaju kompanije, finansijske organizacije imaju sve više prepreka da obezbede bankomate i POS sisteme i terminale.\nKako bi pomogla ovim organizacijama, kompanija Kaspersky Lab je predstavila novu generaciju svog bezbednosnog rešenja Kaspersky Embedded Systems Security. Ovo rešenje korporativnog kvaliteta pruža naprednu zaštitu za brojne ugrađene sisteme koji se bave osetljivim finansijskim operacijama, dok istovremeno omogućuje kompanijama da zadovolje sve regulatorne standarde.\nDanašnji sajber kriminalci uspešno primenjuju taktike i tehnike koje koriste APT grupe koje se bave pljačkama banaka, što finansijskim organizacijama stvara velike bezbednosne probleme. Tokom 2016. godine je zabeležen značajan porast broja napada na finansijske organizacije, kao što su Metel, GCMAN i Carbanak 2.0 napadi. U 2017. godini, stručnjaci iz kompanije Kaspersky Lab su detektovali još veći broj napada.\nMeđu njima su detektovani i misteriozni napadi tokom kojih su sajber kriminalci koristili memorijski malver, bez prisustva malicioznog fajla, kako bi zarazili bankarske mreže, kao i ATMitch, malver koji ne ostavlja trag, a pomoću kojeg su daljinski opljačkani bankomati. Svi ovi napadi imali su kao cilj krađu novca od finansijskih organizacija, a karakterisale su ih neke zajedničke taktike, kao što je socijalni inženjering, alati za lateralnu kretnji i sposobnost dugotrajne otpornosti.\nKao odgovor na porast broja sajber pretnji, vodeće finansijske organizacije, kao što je SWIFT, uvele su nove obavezne regulative kako bi se zaštitile od sajber kriminalaca. Ove regulative definišu bezbednosne standarde i smernice za finansijski sektor, uključujući potrebu za zaštitom od malvera, procenu ranjivosti i širenje svesti o sajber bezbednosti.\nKako bi pružila podršku za ove standarde i unapredila bezbednost finansijskih organizacija, kompanija Kaspersky Lab je svojim korporativnim klijentima obezbedila rešenje koje im omogućuje da budu usklađeni sa novim bezbednosnim regulativama i ostvare vidljivost koja im je neophodna.\nBrojne vrhunske inovacije u okviru rešenja Kaspersky Embedded Systems Security čine infrastrukturu transparentnijom, tako da u slučaju incidenta jednostavno i brzo može biti sprovedena istraga. Uz novu „File Integrity Monitor“ funkcionalnost, bezbednosni stručnjaci mogu da prate aktivnost koje su sprovođene na određenim fajlovima i folderima, i da detektuju svaku promenu na ovim dokumentima.\nNova verzija bezbednosnog rešenja takođe donosi „Log Inspection“ funkcionalnost pomoću koje je moguće analizirati aktivnosti unutar zaštićenog sistema, i na taj način identifikovati upade ili sumnjive aktivnosti, kao i sačuvati evidenciju o tome za dalju analizu. Sve ove tehnologije obezbeđuju bezbednosnim timovima i eksternim revizorima alate za proveravanje da li je infrastruktura bezbedna i u skladu sa regulativama.\n„Velike organizacije, naročito one u finansijskoj industriji, biće pod sve većim regulatornim pritiskom tokom sledeće godine, uzimajući u obzir porast broja incidenata na kritičnim ugrađenim sistemima, kao što su bankomati i POS terminali. U ovom trenutku, organizacije moraju da koriste nekoliko bezbednosnih alata kako bi ispunili sve standarde.\nKako bismo im pomogli u tome, mi im nudimo jedno specijalizovano rešenje koje ima kompletnu funkcionalnost, uključujući „File Integrity Monitor“ i „Log Inspector“ opcije, i na taj način želimo da rešimo sve njihove brige jednim potezom”, izjavio je Dmitri Zveginec (Dmitry Zveginets), direktor za korporativna rešenja u kompaniji Kaspersky Lab.\nNovi Kaspersky Embedded Systems Security štiti bankomate i POS terminale was last modified: June 7th, 2017 by Redakcija


Ponovo domaća muzika u briselskom metrou | EurActiv Srbija\nPonovo domaća muzika u briselskom metrou\nObjavljeno : 27.05.2011.\t Tweet\nMinistarka transporta Brisela najavila je 27. maja da će pesme na holandskom i francuskom ponovo biti emitovane na stanicama podzemne železnice, posto su bile zabranjene da ne bi podsticale nacionalne tenzije između Flamanaca i frankofonog stanovništva u prestonici Belgije.\n"Tražiću od STIB-a (Kompanija za javni prevoz Brisela) da izradi propise koji će omogućiti emitovanje pesama na oba službena jezika briselskog regiona na svim stanicama podzemne železnice", navela je Brigita Grauvels (Brigitte Grouwels) na svojoj internet stranici.\n"Naši belgijski umetnici treba da imaju mogućnost i korist od toga što će se slušati na javnim mestima", dodala je ministarka koja je član Hrišćansko-demokratske partije flamanaca (CD&V).\nNjena izjava usledila je posle otkrića briselske štampe da se na stanicama metroa preko javnog razglasa na 69 stanica emituju samo pesme na engleskom (70%) i italijanskom i španskom (po 15%). Kompanija za javni saobraćaj je u svoju odbranu saopštila da su nedavno emitovali nekoliko pesama na francuskom, ali da su zbog toga primili "na desetine pritužbi" Flamanaca koji želeli da znaju zašto se ne puštaju pesme na holandskom jeziku.\nUmetnici koji stvaraju na holandskom retko plasiraju svoju muziku u svetskim okvirima pa su u STIB-u zbog eventualnog nejednakosti rešili da ukinu emitovanje na dva jezika. "Ja razumem STIB i njihovu potrebu da ostanu neutralni, međutim sadašnji propis ima efekat diskriminacije domaćih autora u odnosu na međunarodne", rekla je Gruvels.\nPitanje jezika veoma je osteljiva tema u Belgiji, gde stranke Flamanaca i Valonaca ne mogu da se dogovore oko formiranja vlade već skoro godinu dana od opštih izbora 13. juna prošle godine.\n: Belgija oborila svetski rekord po broju dana bez vlade\n: Flamance uvredilo poređenje sa Balkanom


`Manje zalijevanje poboljšava kvalitetu maslinovog ulja, nalazi studije - Olive Oil Times\nStudija koju je razvila istraživačka skupina ACEVIN na španjolskom Universidad de Extremadura (UEx), u suradnji s Fincom La Orden, uočila je korelaciju između smanjenog navodnjavanja i kvalitete maslinovog ulja.\nPrema studiji, smanjenje vode za navodnjavanje za 25 do 90 posto rezultiralo je gubitkom proizvodnje (mjereno u ukupnoj masi ubranih maslina) od 36 do 50 posto. Međutim, ulja višeg kvaliteta dobivala su se od maslina koje su dobivale manje vode.\n"Unatoč smanjenju volumena maslina, dobiveni prinos ulja bio je veći u tretmanima deficita, djelomično nadoknađujući gubitak usjeva ”, rekao je istraživač UEx-a Michael Concepcion.\nIstraživači su otkrili da ulja dobivena od maslina koje su dobivale manje vode imale su veće koncentracije fenolnih spojeva, koji pružaju vrijedne zdravstvene dobrobiti. Ove masline također su imale veće koncentracije određenih pigmenata koji pojačavaju boju, što je karakteristika koja se često povezuje s kvalitetom maslinovog ulja. Ekstra djevičanska ulja dobivena iz ovih maslina bila su gorka, postojanija i intenzivnija u boji od onih koja su se jače navodnjavala, zaključilo je istraživanje.\n"Restriktivni postupci navodnjavanja omogućili su povećanje parametara koji definiraju kvalitetu ulja, tako da su svi uzeti uzorci postigli ocjenu ekstra djevičanskog ”, rekao je UEx.\nFinancirano od strane Nacionalnog istraživačkog instituta za poljoprivredu i prehrambenu tehnologiju, studija je provedena kako bi se bolje razumio utjecaj upravljanja vodom za navodnjavanje na sastav i kvalitetu maslinovog ulja.\nViše članaka o: navodnjavanje, ispitivanje maslinovog ulja, uzgoj maslina


Najava filmova u aprilu – Ljepotica i Zvijer 3D i Ričard Roda 3D (sinh) – KSC Kakanj\nNajava filmova u aprilu – Ljepotica i Zvijer 3D i Ričard Roda 3D (sinh)\nObavještavamo građane da će se u Domu kulture u Kaknju 03. aprila prikazati dva filma i to:\nRičard Roda 3d sinh u 18:00 sati\nLjepotica i zvijer 3D u 20:00 sati\nIZVORNO IME: Richard Stork\nTinejdžera Ričarda odgajile su rode pošto je od rođenja ostao siroče, pa sada ovaj tinejdžer misli da je jedan od njih. Međutim, kad dođe vrijeme za migraciju u Afriku, njegova porodica roda je primorana da mu otkrije pravi identitet i da ga ostavi za sobom u šumi, pošto on nije ptica selica i ne bi podnio put. Odlučan da dokaže da ipak jeste roda, Ričard sam kreće na putešestvije prema jugu. Međutim, samo uz pomoć Olge, ekscentrične sove koja ima imaginarnog druga, i papagaja diskopjevača po imenu Kiki, on ima šansu da stigne na cilj i nauči da prihvati sebe kakav jeste.\nCijena ulaznice za film iznosi 4 KM!